pli: Bījanīyo pavāyanti,


layer: root

title_pli: Therāpadāna Yasavagga

pli: bhikkhusaṅghaṁ anuttaraṁ.


pli: Pahūtenannapānena,


pli: bhikkhusaṅghaṁ atappayiṁ;


pli: Paccekadussayugale,


pli: bhikkhusaṅghassadāsahaṁ.


pli: Yaṁ vadeti sumedho so,


pli: āhutīnaṁ paṭiggaho;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yo maṁ annena pānena,


pli: sabbe ime ca tappayi;


pli: Tamahaṁ kittayissāmi,


pli: suṇātha mama bhāsato.


pli: Aṭṭhārase kappasate,


pli: devaloke ramissati;


pli: Sahassakkhattuṁ rājāyaṁ,


pli: cakkavattī bhavissati.


pli: Upagacchati yaṁ yoniṁ,


pli: devattaṁ atha mānusaṁ;


pli: Sabbasoṇṇamayaṁ tassa,


pli: chadanaṁ dhārayissati.


pli: Tiṁsakappasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo.


pli: Bhikkhusaṅghe nisīditvā,


pli: sīhanādaṁ nadissati;


pli: Citake chattaṁ dhārenti,


pli: heṭṭhā chattamhi ḍayhatha’.


pli: Sāmaññaṁ me anuppattaṁ,


pli: kilesā jhāpitā mayā;


pli: Maṇḍape rukkhamūle vā,


pli: santāso me na vijjati.


pli: yaṁ dānamadadiṁ tadā;


pli: Duggatiṁ nābhijānāmi,


pli: sabbadānassidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Nāgova bandhanaṁ chetvā,


pli: viharāmi anāsavo.


pli: Svāgataṁ vata me āsi,


pli: mama buddhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā yaso thero imā gāthāyo abhāsitthāti.


pli: Yasattherassāpadānaṁ paṭhamaṁ.


pli: Nadīkassapattheraapadāna


pli: “Padumuttarassa bhagavato,


pli: Lokajeṭṭhassa tādino;


pli: Piṇḍacāraṁ carantassa,


pli: Vārato uttamaṁ yasaṁ;


pli: Aggaphalaṁ gahetvāna,


pli: Adāsiṁ satthuno ahaṁ.


pli: Tena kammena devindo,


pli: lokajeṭṭho narāsabho;


pli: Sampattomhi acalaṁ ṭhānaṁ,


pli: hitvā jayaparājayaṁ.


pli: Satasahassito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: aggadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nadīkassapo thero imā gāthāyo abhāsitthāti.


pli: Nadīkassapattherassāpadānaṁ dutiyaṁ.


pli: Gayākassapattheraapadāna


pli: “Ajinacammavatthohaṁ,


pli: khāribhāradharo tadā;


pli: Khārikaṁ hārayitvāna,


pli: kolaṁ ahāsi assamaṁ.


pli: Bhagavā tamhi samaye,


pli: eko adutiyo jino;


pli: Mamassamaṁ upāgacchi,


pli: jotento sabbakālikaṁ.


pli: Sakaṁ cittaṁ pasādetvā,


pli: abhivādetvāna subbataṁ;


pli: Ubho hatthehi paggayha,


pli: kolaṁ buddhassadāsahaṁ.


pli: Ekatiṁse ito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: koladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gayākassapo thero imā gāthāyo abhāsitthāti.


pli: Gayākassapattherassāpadānaṁ tatiyaṁ.


pli: 4 Kimilattheraapadāna


pli: “Nibbute kakusandhamhi,


pli: brāhmaṇamhi vusīmati;


pli: Gahetvā salalaṁ mālaṁ,


pli: maṇḍapaṁ kārayiṁ ahaṁ.


pli: Tāvatiṁsaṁ gato santo,


pli: labhimha byamhamuttamaṁ;


pli: Aññe devetirocāmi,


pli: puññakammassidaṁ phalaṁ.


pli: Divā vā yadi vā rattiṁ,


pli: caṅkamanto ṭhito cahaṁ;


pli: Channo salalapupphehi,


pli: Imasmiṁyeva kappamhi,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā kimilo thero imā gāthāyo abhāsitthāti.


pli: Kimilattherassāpadānaṁ catutthaṁ.


pli: Vajjīputtattheraapadāna


pli: “Sahassaraṁsī bhagavā,


pli: sayambhū aparājito;


pli: Vivekā vuṭṭhahitvāna,


pli: gocarāyābhinikkhami.


pli: Phalahattho ahaṁ disvā,


pli: upagacchiṁ narāsabhaṁ;


pli: Pasannacitto sumano,


pli: savaṇṭaṁ adadiṁ phalaṁ.


pli: Catunnavutito kappe,


pli: yaṁ phalaṁ adadiṁ tadā;


pli: Duggatiṁ nābhijānāmi,


pli: phaladānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vajjīputto thero imā gāthāyo abhāsitthāti.


pli: Vajjīputtattherassāpadānaṁ pañcamaṁ.


pli: Uttarattheraapadāna


pli: “Sumedho nāma sambuddho,


pli: bāttiṁsavaralakkhaṇo;


pli: Vivekakāmo bhagavā,


pli: himavantamupāgami.


pli: Ajjhogāhetvā himavantaṁ,


pli: aggo kāruṇiko muni;


pli: Pallaṅkaṁ ābhujitvāna,


pli: nisīdi purisuttamo.


pli: Vijjādharo tadā āsiṁ,


pli: antalikkhacaro ahaṁ;


pli: Tisūlaṁ sukataṁ gayha,


pli: gacchāmi ambare tadā.


pli: Pabbatagge yathā aggi,


pli: puṇṇamāyeva candimā;


pli: Vanaṁ obhāsate buddho,


pli: sālarājāva phullito.


pli: Vanaggā nikkhamitvāna,


pli: buddharaṁsībhidhāvare;


pli: Naḷaggivaṇṇasaṅkāsā,


pli: disvā cittaṁ pasādayiṁ.


pli: Vicinaṁ addasaṁ pupphaṁ,


pli: kaṇikāraṁ devagandhikaṁ;


pli: Tīṇi pupphāni ādāya,


pli: buddhaseṭṭhamapūjayiṁ.


pli: Buddhassa ānubhāvena,


pli: tīṇi pupphāni me tadā;


pli: Uddhaṁ vaṇṭā adhopattā,


pli: chāyaṁ kubbanti satthuno.


pli: Tena kammena sukatena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: tāvatiṁsamagacchahaṁ.


pli: Tattha me sukataṁ byamhaṁ,


pli: kaṇikārīti ñāyati;


pli: Saṭṭhiyojanamubbedhaṁ,


pli: tiṁsayojanavitthataṁ.


pli: Sahassakaṇḍaṁ satabheṇḍu,


pli: dhajālu haritāmayaṁ;


pli: Satasahassaniyyūhā,


pli: byamhe pātubhaviṁsu me.


pli: Soṇṇamayā maṇimayā,


pli: lohitaṅkamayāpi ca;


pli: Phalikāpi ca pallaṅkā,


pli: yenicchakā yadicchakā.


pli: Mahārahañca sayanaṁ,


pli: tūlikā vikatīyutaṁ;


pli: Uddhalomiñca ekantaṁ,


pli: bimbohanasamāyutaṁ.


pli: Bhavanā nikkhamitvāna,


pli: caranto devacārikaṁ;


pli: Yathā icchāmi gamanaṁ,


pli: devasaṅghapurakkhato.


pli: Pupphassa heṭṭhā tiṭṭhāmi,


pli: uparicchadanaṁ mama;


pli: Samantā yojanasataṁ,


pli: kaṇikārehi chāditaṁ.


pli: Saṭṭhituriyasahassāni,


pli: sāyapātaṁ upaṭṭhahuṁ;


pli: Parivārenti maṁ niccaṁ,


pli: rattindivamatanditā.


pli: Tattha naccehi gītehi,


pli: tālehi vāditehi ca;


pli: Ramāmi khiḍḍā ratiyā,


pli: modāmi kāmakāmahaṁ.


pli: Tattha bhutvā pivitvā ca,


pli: modāmi tidase tadā;


pli: Nārīgaṇehi sahito,


pli: modāmi byamhamuttame.


pli: Satānaṁ pañcakkhattuñca,


pli: devarajjamakārayiṁ;


pli: Satānaṁ tīṇikkhattuñca,


pli: cakkavattī ahosahaṁ;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Bhave bhave saṁsaranto,


pli: mahābhogaṁ labhāmahaṁ;


pli: Bhoge me ūnatā natthi,


pli: buddhapūjāyidaṁ phalaṁ.


pli: Duve bhave saṁsarāmi,


pli: devatte atha mānuse;


pli: Aññaṁ gatiṁ na jānāmi,


pli: Duve kule pajāyāmi,


pli: khattiye cāpi brāhmaṇe;


pli: Nīce kule na jānāmi,


pli: Hatthiyānaṁ assayānaṁ,


pli: sivikaṁ sandamānikaṁ;


pli: Labhāmi sabbamevetaṁ,


pli: Dāsīgaṇaṁ dāsagaṇaṁ,


pli: nāriyo samalaṅkatā;


pli: Koseyyakambaliyāni,


pli: khomakappāsikāni ca;


pli: Navavatthaṁ navaphalaṁ,


pli: navaggarasabhojanaṁ;


pli: Imaṁ khāda imaṁ bhuñja,


pli: imamhi sayane saya;


pli: buddhapūjāyidaṁ phalaṁ.


pli: Sabbattha pūjito homi,


pli: yaso accuggato mama;


pli: Mahāpakkho sadā homi,


pli: abhejjapariso sadā;


pli: Ñātīnaṁ uttamo homi,


pli: Sītaṁ uṇhaṁ na jānāmi,


pli: pariḷāho na vijjati;


pli: Atho cetasikaṁ dukkhaṁ,


pli: hadaye me na vijjati.


pli: Suvaṇṇavaṇṇo hutvāna,


pli: saṁsarāmi bhavābhave;


pli: Vevaṇṇiyaṁ na jānāmi,


pli: Devalokā cavitvāna,


pli: sukkamūlena codito;


pli: Sāvatthiyaṁ pure jāto,


pli: mahāsālesu aḍḍhake.


pli: Pañca kāmaguṇe hitvā,


pli: pabbajiṁ anagāriyaṁ;


pli: Jātiyā sattavassohaṁ,


pli: arahattamapāpuṇiṁ.


pli: Upasampadāyī buddho,


pli: guṇamaññāya cakkhumā;


pli: Taruṇo pūjanīyohaṁ,


pli: buddhapūjāyidaṁ phalaṁ.


pli: Dibbacakkhuvisuddhaṁ me,


pli: samādhikusalo ahaṁ;


pli: Abhiññāpāramippatto,


pli: Paṭisambhidā anuppatto,


pli: iddhipādesu kovido;


pli: Dhammesu pāramippatto,


pli: Tiṁsakappasahassamhi,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā uttaro thero imā gāthāyo abhāsitthāti.


pli: Uttarattherassāpadānaṁ chaṭṭhaṁ.


pli: Aparauttarattheraapadāna


pli: “Nibbute lokanāthamhi,


pli: siddhatthe lokanāyake;


pli: Mama ñātī samānetvā,


pli: dhātupūjaṁ akāsahaṁ.


pli: Catunnavutito kappe,


pli: yaṁ dhātumabhipūjayiṁ;


pli: dhātupūjāyidaṁ phalaṁ.


pli: Itthaṁ sudaṁ āyasmā aparauttaratthero imā gāthāyo abhāsitthāti.


title_pli: Therāpadāna Bījanivagga

pli: 4 Gandhodakiyattheraapadāna


pli: “Padumuttarabuddhassa,


pli: mahābodhimaho ahu;


pli: Vicittaṁ ghaṭamādāya,


pli: gandhodakamadāsahaṁ.


pli: Nhānakāle ca bodhiyā,


pli: mahāmegho pavassatha;


pli: Ninnādo ca mahā āsi,


pli: asaniyā phalantiyā.


pli: Tenevāsanivegena,


pli: tattha kālaṅkato ahaṁ;


pli: Devaloke ṭhito santo,


pli: imā gāthā abhāsahaṁ.


pli: ‘Aho buddhā aho dhammā,


pli: aho no satthusampadā;


pli: Kaḷevaraṁ me patitaṁ,


pli: devaloke ramāmahaṁ.


pli: Ubbiddhaṁ bhavanaṁ mayhaṁ,


pli: Satabhūmaṁ samuggataṁ;


pli: Kaññāsatasahassāni,


pli: Parivārenti maṁ sadā.


pli: Ābādhā me na vijjanti,


pli: soko mayhaṁ na vijjati;


pli: Pariḷāhaṁ na passāmi,


pli: puññakammassidaṁ phalaṁ.


pli: Aṭṭhavīse kappasate,


pli: rājā saṁvasito ahuṁ;


pli: Sattaratanasampanno,


pli: cakkavattī mahabbalo’.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gandhodakiyo thero imā gāthāyo abhāsitthāti.


pli: Gandhodakiyattherassāpadānaṁ catutthaṁ.


pli: Bhaddajittheraapadāna


pli: “Ogayha yaṁ pokkharaṇiṁ,


pli: nānākuñjarasevitaṁ;


pli: Uddharāmi bhisaṁ tattha,


pli: ghāsahetu ahaṁ tadā.


pli: Bhagavā tamhi samaye,


pli: padumuttarasavhayo;


pli: Rattambaradharo buddho,


pli: gacchate anilañjase.


pli: Dhunanto paṁsukūlāni,


pli: saddaṁ assosahaṁ tadā;


pli: Uddhaṁ nijjhāyamānohaṁ,


pli: addasaṁ lokanāyakaṁ.


pli: Tattheva ṭhitako santo,


pli: āyāciṁ lokanāyakaṁ;


pli: ‘Madhuṁ bhisehi sahitaṁ,


pli: khīraṁ sappiṁ muḷālikaṁ.


pli: Paṭiggaṇhātu me buddho,


pli: anukampāya cakkhumā’;


pli: Tato kāruṇiko satthā,


pli: orohitvā mahāyaso.


pli: Paṭiggaṇhi mama bhikkhaṁ,


pli: anukampāya cakkhumā;


pli: Paṭiggahetvā sambuddho,


pli: akā me anumodanaṁ.


pli: ‘Sukhī hotu mahāpuñña,


pli: gati tuyhaṁ samijjhatu;


pli: Iminā bhisadānena,


pli: labhassu vipulaṁ sukhaṁ’.


pli: Idaṁ vatvāna sambuddho,


pli: jalajuttamanāmako;


pli: Bhikkhamādāya sambuddho,


pli: ākāsenāgamā jino.


pli: Tato bhisaṁ gahetvāna,


pli: āgacchiṁ mama assamaṁ;


pli: Bhisaṁ rukkhe laggetvāna,


pli: mama dānaṁ anussariṁ.


pli: Mahāvāto uṭṭhahitvā,


pli: sañcālesi vanaṁ tadā;


pli: Ākāso abhinādittha,


pli: asanī ca phalī tadā.


pli: Tato me asanīpāto,


pli: matthake nipatī tadā;


pli: Sohaṁ nisinnako santo,


pli: tattha kālaṅkato ahaṁ.


pli: Puññakammena saññutto,


pli: tusitaṁ upapajjahaṁ;


pli: Kaḷevaraṁ me patitaṁ,


pli: devaloke ramāmahaṁ.


pli: Chaḷasītisahassāni,


pli: nāriyo samalaṅkatā;


pli: Sāyaṁ pātaṁ upaṭṭhanti,


pli: bhisadānassidaṁ phalaṁ.


pli: Manussayonimāgantvā,


pli: sukhito homahaṁ tadā;


pli: Bhogā me ūnatā natthi,


pli: Anukampitako tena,


pli: devadevena tādinā;


pli: Sabbāsavaparikkhīṇā,


pli: natthi dāni punabbhavo.


pli: Satasahassito kappe,


pli: yaṁ bhisaṁ adadiṁ tadā;


pli: Duggatiṁ nābhijānāmi,


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhaddajitthero imā gāthāyo abhāsitthāti.


pli: Bhaddajittherassāpadānaṁ aṭṭhamaṁ.


pli: Sivakattheraapadāna


pli: “Esanāya carantassa,


pli: vipassissa mahesino;


pli: Rittakaṁ pattaṁ disvāna,


pli: kummāsaṁ pūrayiṁ ahaṁ.


pli: Ekanavutito kappe,


pli: yaṁ bhikkhamadadiṁ tadā;


pli: kummāsassa idaṁ phalaṁ.


pli: Itthaṁ sudaṁ āyasmā sivakatthero imā gāthāyo abhāsitthāti.


pli: Sivakattherassāpadānaṁ navamaṁ.


pli: Upavānattheraapadāna


pli: “Padumuttaro nāma jino,


pli: sabbadhammāna pāragū;


pli: Jalitvā aggikkhandhova,


pli: sambuddho parinibbuto.


pli: Mahājanā samāgamma,


pli: pūjayitvā tathāgataṁ;


pli: Citakaṁ katvā sugataṁ,


pli: sarīraṁ abhiropayuṁ.


pli: Sarīrakiccaṁ katvāna,


pli: dhātuṁ tattha samānayuṁ;


pli: Sadevamanussā sabbe,


pli: buddhathūpaṁ akaṁsu te.


pli: Paṭhamā kañcanamayā,


pli: dutiyā ca maṇimayā;


pli: Tatiyā rūpiyamayā,


pli: catutthī phalikāmayā.


pli: Tattha pañcamikā ceva,


pli: lohitaṅkamayā ahu;


pli: Chaṭṭhā masāragallassa,


pli: sabbaṁ ratanamayūpari.


pli: Jaṅghā maṇimayā āsi,


pli: vedikā ratanāmayā;


pli: Sabbasoṇṇamayo thūpo,


pli: uddhaṁ yojanamuggato.


pli: Devā tattha samāgantvā,


pli: ekato mantayuṁ tadā;


pli: ‘Mayampi thūpaṁ kassāma,


pli: lokanāthassa tādino.


pli: Dhātu āveṇikā natthi,


pli: sarīraṁ ekapiṇḍitaṁ;


pli: Imamhi buddhathūpamhi,


pli: kassāma kañcukaṁ mayaṁ’.


pli: Devā sattahi ratnehi,


pli: aññaṁ vaḍḍhesuṁ yojanaṁ;


pli: Thūpo dviyojanubbedho,


pli: timiraṁ byapahanti so.


pli: Nāgā tattha samāgantvā,


pli: ‘Manussā ceva devā ca,


pli: buddhathūpaṁ akaṁsu te.


pli: Mā no pamattā assumha,


pli: appamattā sadevakā;


pli: Mayampi thūpaṁ kassāma,


pli: lokanāthassa tādino’.


pli: Indanīlaṁ mahānīlaṁ,


pli: atho jotirasaṁ maṇiṁ;


pli: Ekato sannipātetvā,


pli: buddhathūpaṁ achādayuṁ.


pli: Sabbaṁ maṇimayaṁ āsi,


pli: yāvatā buddhacetiyaṁ;


pli: Tiyojanasamubbedhaṁ,


pli: ālokakaraṇaṁ tadā.


pli: Garuḷā ca samāgantvā,


pli: ekato mantayuṁ tadā;


pli: ‘Manussā devanāgā ca,


pli: buddhapūjaṁ akaṁsu te.


pli: Sabbaṁ maṇimayaṁ thūpaṁ,


pli: akaruṁ te ca kañcukaṁ;


pli: Yojanaṁ tepi vaḍḍhesuṁ,


pli: āyataṁ buddhacetiyaṁ.


pli: Catuyojanamubbedho,


pli: buddhathūpo virocati;


pli: Obhāseti disā sabbā,


pli: sataraṁsīva uggato.


pli: Kumbhaṇḍā ca samāgantvā,


pli: ‘Manussā ceva devā ca,


pli: nāgā ca garuḷā tathā.


pli: Paccekaṁ buddhaseṭṭhassa,


pli: akaṁsu thūpamuttamaṁ;


pli: Mā no pamattā assumha,


pli: appamattā sadevakā.


pli: Mayampi thūpaṁ kassāma,


pli: lokanāthassa tādino;


pli: Ratanehi chādessāma,


pli: āyataṁ buddhacetiyaṁ’.


pli: Yojanaṁ tepi vaḍḍhesuṁ,


pli: āyataṁ buddhacetiyaṁ;


pli: Pañcayojanamubbedho,


pli: thūpo obhāsate tadā.


pli: Yakkhā tattha samāgantvā,


pli: ekato mantayuṁ tadā;


pli: ‘Manussā devanāgā ca,


pli: garuḷā ca kumbhaṇḍakā.


pli: Phalikā chādayissāma,


pli: Chayojanikamubbedho,


pli: Gandhabbā ca samāgantvā,


pli: ‘Manujā devatā nāgā,


pli: kumbhaṇḍā guyhakā tathā.


pli: Sabbe akaṁsu buddhathūpaṁ,


pli: mayamettha akārakā;


pli: Mayampi thūpaṁ kassāma,


pli: lokanāthassa tādino’.


pli: Vediyo satta katvāna,


pli: dhajaṁ chattaṁ akaṁsu te;


pli: Sabbasoṇṇamayaṁ thūpaṁ,


pli: gandhabbā kārayuṁ tadā.


pli: Sattayojanamubbedho,


pli: thūpo obhāsate tadā;


pli: Rattindivā na ñāyanti,


pli: āloko hoti sabbadā.


pli: Abhibhonti na tassābhā,


pli: candasūrā satārakā;


pli: Samantā yojanasate,


pli: padīpopi na pajjali.


pli: Tena kālena ye keci,


pli: thūpaṁ pūjenti mānusā;


pli: Na te thūpaṁ āruhanti,


pli: ambare ukkhipanti te.


pli: Devehi ṭhapito yakkho,


pli: abhisammatanāmako;


pli: Dhajaṁ vā pupphadāmaṁ vā,


pli: abhiropeti uttariṁ.


pli: Na te passanti taṁ yakkhaṁ,


pli: dāmaṁ passanti gacchato;


pli: Evaṁ passitvā gacchantā,


pli: sabbe gacchanti suggatiṁ.


pli: Viruddhā ye pāvacane,


pli: pasannā ye ca sāsane;


pli: Pāṭihīraṁ daṭṭhukāmā,


pli: thūpaṁ pūjenti mānusā.


pli: Nagare haṁsavatiyā,


pli: ahosiṁ bhatako tadā;


pli: Āmoditaṁ janaṁ disvā,


pli: evaṁ cintesahaṁ tadā.


pli: ‘Uḷāro bhagavā neso,


pli: yassa dhātughare disaṁ;


pli: Imā ca janatā tuṭṭhā,


pli: kāraṁ kubbaṁ na tappare.


pli: Ahampi kāraṁ kassāmi,


pli: lokanāthassa tādino;


pli: Tassa dhammesu dāyādo,


pli: bhavissāmi anāgate’.


pli: Sudhotaṁ rajakenāhaṁ,


pli: uttareyyaṁ paṭaṁ mama;


pli: Veḷagge ālaggetvāna,


pli: dhajaṁ ukkhipimambare.


pli: Abhisammatako gayha,


pli: ambare hāsi me dhajaṁ;


pli: Vāteritaṁ dhajaṁ disvā,


pli: bhiyyo hāsaṁ janesahaṁ.


pli: Tattha cittaṁ pasādetvā,


pli: samaṇaṁ upasaṅkamiṁ;


pli: Taṁ bhikkhuṁ abhivādetvā,


pli: vipākaṁ pucchahaṁ dhaje.


pli: So me kathesi ānandī,


pli: pītisañjananaṁ mama;


pli: ‘Tassa dhajassa vipākaṁ,


pli: anubhossasi sabbadā.


pli: Hatthiassarathāpattī,


pli: senā ca caturaṅginī;


pli: Parivāressanti taṁ niccaṁ,


pli: dhajadānassidaṁ phalaṁ.


pli: Saṭṭhituriyasahassāni,


pli: bheriyo samalaṅkatā;


pli: Chaḷasītisahassāni,


pli: nāriyo samalaṅkatā;


pli: Vicittavatthābharaṇā,


pli: āmukkamaṇikuṇḍalā.


pli: Aḷārapamhā hasulā,


pli: susaññā tanumajjhimā;


pli: Tiṁsakappasahassāni,


pli: devaloke ramissasi;


pli: Asītikkhattuṁ devindo,


pli: devarajjaṁ karissasi.


pli: Sahassakkhattuṁ rājā ca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Devalokā cavitvāna,


pli: sukkamūlena codito;


pli: Puññakammena saññutto,


pli: brahmabandhu bhavissasi.


pli: Asītikoṭiṁ chaḍḍetvā,


pli: dāse kammakare bahū;


pli: Gotamassa bhagavato,


pli: sāsane pabbajissasi.


pli: Ārādhayitvā sambuddhaṁ,


pli: gotamaṁ sakyapuṅgavaṁ;


pli: Upavānoti nāmena,


pli: hessasi satthu sāvako’.


pli: Satasahasse kataṁ kammaṁ,


pli: phalaṁ dassesi me idha;


pli: Sumutto saravegova,


pli: kilese jhāpayiṁ mama.


pli: Cakkavattissa santassa,


pli: cātuddīpissarassa me;


pli: Tīṇi yojanāni sāmantā,


pli: ussīyanti dhajā sadā.


pli: Satasahassito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: dhajadānassidaṁ phalaṁ.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā upavānatthero imā gāthāyo abhāsitthāti.


pli: Upavānattherassāpadānaṁ dasamaṁ.


pli: Raṭṭhapālattheraapadāna


pli: “Padumuttarassa bhagavato,


pli: Lokajeṭṭhassa tādino;


pli: Varanāgo mayā dinno,


pli: Īsādanto urūḷhavā.


pli: Setacchattopasobhito,


pli: sakappano sahatthipo;


pli: Agghāpetvāna taṁ sabbaṁ,


pli: saṅghārāmaṁ akārayiṁ.


pli: Catupaññāsasahassāni,


pli: pāsāde kārayiṁ ahaṁ;


pli: Mahoghadānaṁ karitvāna,


pli: niyyādesiṁ mahesino.


pli: Anumodi mahāvīro,


pli: sayambhū aggapuggalo;


pli: Sabbe jane hāsayanto,


pli: desesi amataṁ padaṁ.


pli: Taṁ me buddho viyākāsi,


pli: jalajuttamanāmako;


pli: Bhikkhusaṅghe nisīditvā,


pli: imā gāthā abhāsatha.


pli: ‘Catupaññāsasahassāni,


pli: pāsāde kārayī ayaṁ;


pli: Kathayissāmi vipākaṁ,


pli: suṇātha mama bhāsato.


pli: Aṭṭhārasasahassāni,


pli: kūṭāgārā bhavissare;


pli: Byamhuttamamhi nibbattā,


pli: sabbasoṇṇamayā ca te.


pli: Paññāsakkhattuṁ devindo,


pli: devarajjaṁ karissati;


pli: Aṭṭhapaññāsakkhattuñca,


pli: cakkavattī bhavissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Devalokā cavitvāna,


pli: sukkamūlena codito;


pli: Aḍḍhe kule mahābhoge,


pli: nibbattissati tāvade.


pli: So pacchā pabbajitvāna,


pli: Raṭṭhapāloti nāmena,


pli: hessati satthu sāvako.


pli: Padhānapahitatto so,


pli: upasanto nirūpadhi;


pli: Sabbāsave pariññāya,


pli: nibbāyissatināsavo’.


pli: Uṭṭhāya abhinikkhamma,


pli: jahitā bhogasampadā;


pli: Kheḷapiṇḍeva bhogamhi,


pli: pemaṁ mayhaṁ na vijjati.


pli: Vīriyaṁ me dhuradhorayhaṁ,


pli: yogakkhemādhivāhanaṁ;


pli: Dhāremi antimaṁ dehaṁ,


pli: sammāsambuddhasāsane.


pli: Kilesā jhāpitā mayhaṁ,


pli: viharāmi anāsavo.


pli: Svāgataṁ vata me āsi,


pli: kataṁ buddhassa sāsanaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā raṭṭhapālo thero imā gāthāyo abhāsitthāti.


pli: Raṭṭhapālattherassāpadānaṁ ekādasamaṁ.


pli: Yasavaggo chapaññāsamo.


pli: Yaso nadīkassapo ca,


pli: gayākimilavajjino;


pli: Duve uttarā bhaddajī,


pli: sivako upavāhano;


pli: Raṭṭhapālo ekasataṁ,


pli: gāthānaṁ pañcanavuti.


pli: Therāpadānaṁ samattaṁ.


pli: 5 Opavayhattheraapadāna


pli: “Padumuttarabuddhassa,


pli: ājānīyamadāsahaṁ;


pli: Niyyādetvāna sambuddhe,


pli: agamāsiṁ sakaṁ gharaṁ.


pli: Devalo nāma nāmena,


pli: satthuno aggasāvako;


pli: Varadhammassa dāyādo,


pli: āgacchi mama santikaṁ.


pli: Sapattabhāro bhagavā,


pli: ājāneyyo na kappati;


pli: Tava saṅkappamaññāya,


pli: adhivāsesi cakkhumā.


pli: Agghāpetvā vātajavaṁ,


pli: sindhavaṁ sīghavāhanaṁ;


pli: Padumuttarabuddhassa,


pli: khamanīyamadāsahaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Khamanīyaṁ vātajavaṁ,


pli: cittaṁ nibbattate mama.


pli: Lābhaṁ tesaṁ suladdhaṁva,


pli: ye labhantupasampadaṁ;


pli: Punapi payirupāseyyaṁ,


pli: buddho loke sace bhave.


pli: Aṭṭhavīsatikkhattuṁhaṁ,


pli: rājā āsiṁ mahabbalo;


pli: Cāturanto vijitāvī,


pli: jambusaṇḍassa issaro.


pli: Idaṁ pacchimakaṁ mayhaṁ,


pli: carimo vattate bhavo;


pli: Pattosmi acalaṁ ṭhānaṁ,


pli: hitvā jayaparājayaṁ.


pli: Catutiṁsasahassamhi,


pli: mahātejosi khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā opavayho thero imā gāthāyo abhāsitthāti.


pli: Opavayhattherassāpadānaṁ pañcamaṁ.


pli: Saparivārāsanattheraapadāna


pli: “Padumuttarabuddhassa,


pli: piṇḍapātaṁ adāsahaṁ;


pli: Gantvā kiliṭṭhakaṁ ṭhānaṁ,


pli: mallikāhi parikkhitaṁ.


pli: Tamhāsanamhi āsīno,


pli: buddho lokagganāyako;


pli: Akittayi piṇḍapātaṁ,


pli: ujubhūto samāhito.


pli: Yathāpi bhaddake khette,


pli: bījaṁ appampi ropitaṁ;


pli: Sammā dhāraṁ pavecchante,


pli: phalaṁ toseti kassakaṁ.


pli: Tathevāyaṁ piṇḍapāto,


pli: sukhette ropito tayā;


pli: Bhave nibbattamānamhi,


pli: phalaṁ te tosayissati.


pli: Idaṁ vatvāna sambuddho,


pli: jalajuttamanāmako;


pli: Piṇḍapātaṁ gahetvāna,


pli: pakkāmi uttarāmukho.


pli: Saṁvuto pātimokkhasmiṁ,


pli: indriyesu ca pañcasu;


pli: Pavivekamanuyutto,


pli: viharāmi anāsavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā saparivārāsano thero imā gāthāyo abhāsitthāti.


pli: Pañcadīpakattheraapadāna


pli: “Padumuttarabuddhassa,


pli: sabbabhūtānukampino;


pli: Saddahitvāna saddhamme,


pli: ujudiṭṭhi ahosahaṁ.


pli: Padīpadānaṁ pādāsiṁ,


pli: parivāretvāna bodhiyaṁ;


pli: Saddahanto padīpāni,


pli: akariṁ tāvade ahaṁ.


pli: Yaṁ yaṁ yonupapajjāmi,


pli: devattaṁ atha mānusaṁ;


pli: Ākāse ukkaṁ dhārenti,


pli: dīpadānassidaṁ phalaṁ.


pli: Tirokuṭṭaṁ tiroselaṁ,


pli: samatiggayha pabbataṁ;


pli: Samantā yojanasataṁ,


pli: dassanaṁ anubhomahaṁ.


pli: Tena kammāvasesena,


pli: pattomhi āsavakkhayaṁ;


pli: Dhāremi antimaṁ dehaṁ,


pli: dvipadindassa sāsane.


pli: Catuttiṁse kappasate,


pli: satacakkhusanāmakā;


pli: Rājāhesuṁ mahātejā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pañcadīpako thero imā gāthāyo abhāsitthāti.


pli: Pañcadīpakattherassāpadānaṁ sattamaṁ.


title_pli: Therāpadāna Buddhavagga

pli: Anuruddhattheraapadāna


pli: “Sumedhaṁ bhagavantāhaṁ,


pli: lokajeṭṭhaṁ narāsabhaṁ;


pli: Vūpakaṭṭhaṁ viharantaṁ,


pli: addasaṁ lokanāyakaṁ.


pli: Upagantvāna sambuddhaṁ,


pli: sumedhaṁ lokanāyakaṁ;


pli: Añjaliṁ paggahetvāna,


pli: buddhaseṭṭhamayācahaṁ.


pli: Anukampa mahāvīra,


pli: lokajeṭṭha narāsabha;


pli: Padīpaṁ te padassāmi,


pli: rukkhamūlamhi jhāyato.


pli: Adhivāsesi so dhīro,


pli: sayambhū vadataṁ varo;


pli: Dumesu vinivijjhitvā,


pli: yantaṁ yojiyahaṁ tadā.


pli: Sahassavaṭṭiṁ pādāsiṁ,


pli: buddhassa lokabandhuno;


pli: Sattāhaṁ pajjalitvāna,


pli: dīpā vūpasamiṁsu me.


pli: Tena cittappasādena,


pli: cetanāpaṇidhīhi ca;


pli: Jahitvā mānusaṁ dehaṁ,


pli: vimānamupapajjahaṁ.


pli: Upapannassa devattaṁ,


pli: byamhaṁ āsi sunimmitaṁ;


pli: Samantato pajjalati,


pli: dīpadānassidaṁ phalaṁ.


pli: Samantā yojanasataṁ,


pli: virocesimahaṁ tadā;


pli: Sabbe deve abhibhomi,


pli: Tiṁsakappāni devindo,


pli: devarajjamakārayiṁ;


pli: Na maṁ kecītimaññanti,


pli: Aṭṭhavīsatikkhattuñca,


pli: cakkavattī ahosahaṁ;


pli: Divā rattiñca passāmi,


pli: samantā yojanaṁ tadā.


pli: Sahassalokaṁ ñāṇena,


pli: passāmi satthu sāsane;


pli: Dibbacakkhumanuppatto,


pli: Sumedho nāma sambuddho,


pli: tiṁsakappasahassito;


pli: Tassa dīpo mayā dinno,


pli: vippasannena cetasā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā anuruddho thero imā gāthāyo abhāsitthāti.


pli: Anuruddhattherassāpadānaṁ catutthaṁ.


pli: Dhajadāyakattheraapadāna


pli: “Padumuttarabuddhassa,


pli: bodhiyā pādaputtame;


pli: Haṭṭho haṭṭhena cittena,


pli: dhajamāropayiṁ ahaṁ.


pli: Patitapattāni gaṇhitvā,


pli: bahiddhā chaḍḍayiṁ ahaṁ;


pli: Antosuddhaṁ bahisuddhaṁ,


pli: adhimuttamanāsavaṁ.


pli: Sammukhā viya sambuddhaṁ,


pli: avandiṁ bodhimuttamaṁ;


pli: Padumuttaro lokavidū,


pli: āhutīnaṁ paṭiggaho.


pli: Bhikkhusaṅghe ṭhito satthā,


pli: imā gāthā abhāsatha;


pli: ‘Iminā dhajadānena,


pli: upaṭṭhānena cūbhayaṁ.


pli: Kappānaṁ satasahassaṁ,


pli: duggatiṁ so na gacchati;


pli: Devesu devasobhagyaṁ,


pli: anubhossatinappakaṁ.


pli: Anekasatakkhattuñca,


pli: rājā raṭṭhe bhavissati;


pli: Uggato nāma nāmena,


pli: cakkavattī bhavissati.


pli: Sampattiṁ anubhotvāna,


pli: sukkamūlena codito;


pli: Gotamassa bhagavato,


pli: sāsanebhiramissati’.


pli: Padhānapahitattomhi,


pli: upasanto nirūpadhi;


pli: Dhāremi antimaṁ dehaṁ,


pli: sammāsambuddhasāsane.


pli: Ekapaññāsasahasse,


pli: kappe uggatasavhayo;


pli: Paññāsasatasahasse,


pli: khattiyo meghasavhayo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā dhajadāyako thero imā gāthāyo abhāsitthāti.


pli: Dhajadāyakattherassāpadānaṁ aṭṭhamaṁ.


pli: Padumattheraapadāna


pli: “Catusaccaṁ pakāsento,


pli: varadhammappavattako;


pli: Vassate amataṁ vuṭṭhiṁ,


pli: nibbāpento mahājanaṁ.


pli: Sadhajaṁ padumaṁ gayha,


pli: aḍḍhakose ṭhito ahaṁ;


pli: Padumuttaramunissa,


pli: pahaṭṭho ukkhipimambare.


pli: Āgacchante ca padume,


pli: abbhuto āsi tāvade;


pli: Mama saṅkappamaññāya,


pli: paggaṇhi vadataṁ varo.


pli: Karaseṭṭhena paggayha,


pli: jalajaṁ pupphamuttamaṁ;


pli: Bhikkhusaṅghe ṭhito satthā,


pli: imā gāthā abhāsatha.


pli: ‘Yenidaṁ padumaṁ khittaṁ,


pli: sabbaññumhi vināyake;


pli: Tamahaṁ kittayissāmi,


pli: suṇātha mama bhāsato.


pli: Tiṁsakappāni devindo,


pli: devarajjaṁ karissati;


pli: Pathabyā rajjaṁ sattasataṁ,


pli: vasudhaṁ āvasissati.


pli: Tattha pattaṁ gaṇetvāna,


pli: cakkavattī bhavissati;


pli: Ākāsato pupphavuṭṭhi,


pli: abhivassissatī tadā.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Sabbāsave pariññāya,


pli: nibbāyissatināsavo’.


pli: Nikkhamitvāna kucchimhā,


pli: sampajāno patissato;


pli: Jātiyā pañcavassohaṁ,


pli: arahattaṁ apāpuṇiṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padumo thero imā gāthāyo abhāsitthāti.


pli: Padumattherassāpadānaṁ navamaṁ.


pli: Asanabodhiyattheraapadāna


pli: “Jātiyā sattavassohaṁ,


pli: addasaṁ lokanāyakaṁ;


pli: Pasannacitto sumano,


pli: upagacchiṁ naruttamaṁ.


pli: Tissassāhaṁ bhagavato,


pli: lokajeṭṭhassa tādino;


pli: Haṭṭho haṭṭhena cittena,


pli: ropayiṁ bodhimuttamaṁ.


pli: Asano nāmadheyyena,


pli: dharaṇīruhapādapo;


pli: Pañcavasse paricariṁ,


pli: asanaṁ bodhimuttamaṁ.


pli: Pupphitaṁ pādapaṁ disvā,


pli: abbhutaṁ lomahaṁsanaṁ;


pli: Sakaṁ kammaṁ pakittento,


pli: buddhaseṭṭhaṁ upāgamiṁ.


pli: Tisso tadā so sambuddho,


pli: sayambhū aggapuggalo;


pli: Bhikkhusaṅghe nisīditvā,


pli: imā gāthā abhāsatha.


pli: ‘Yenāyaṁ ropitā bodhi,


pli: buddhapūjā ca sakkatā;


pli: Tamahaṁ kittayissāmi,


pli: suṇātha mama bhāsato.


pli: Tiṁsakappāni devesu,


pli: devarajjaṁ karissati;


pli: Catusaṭṭhi cakkhattuṁ so,


pli: cakkavattī bhavissati.


pli: Tusitā hi cavitvāna,


pli: sukkamūlena codito;


pli: Dve sampattī anubhotvā,


pli: manussatte ramissati.


pli: Padhānapahitatto so,


pli: upasanto nirūpadhi;


pli: Sabbāsave pariññāya,


pli: nibbāyissatināsavo’.


pli: Vivekamanuyuttohaṁ,


pli: Nāgova bandhanaṁ chetvā,


pli: viharāmi anāsavo.


pli: Dvenavute ito kappe,


pli: bodhiṁ ropesahaṁ tadā;


pli: Duggatiṁ nābhijānāmi,


pli: bodhiropassidaṁ phalaṁ.


pli: Catusattatito kappe,


pli: daṇḍasenoti vissuto;


pli: Sattaratanasampanno,


pli: cakkavattī tadā ahuṁ.


pli: Tesattatimhito kappe,


pli: sattāhesuṁ mahīpatī;


pli: Samantanemināmena,


pli: rājāno cakkavattino.


pli: Paṇṇavīsatito kappe,


pli: puṇṇako nāma khattiyo;


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā asanabodhiyo thero imā gāthāyo abhāsitthāti.


pli: Asanabodhiyattherassāpadānaṁ dasamaṁ.


pli: Bījanivaggo chaṭṭho.


pli: Bījanī sataraṁsī ca,


pli: sayanodakivāhiyo;


pli: Parivāro padīpañca,


pli: dhajo padumapūjako;


pli: Bodhi ca dasamo vutto,


pli: gāthā dvenavuti tathā.


title_pli: Therāpadāna Sakacintaniyavagga

pli: Therāpadāna


pli: Sakacintaniyavagga


pli: 1 Sakacintaniyattheraapadāna


pli: “Pavanaṁ kānanaṁ disvā,


pli: appasaddamanāvilaṁ;


pli: Isīnaṁ anuciṇṇaṁva,


pli: āhutīnaṁ paṭiggahaṁ.


pli: Thūpaṁ katvāna pulinaṁ,


pli: nānāpupphaṁ samokiriṁ;


pli: Sammukhā viya sambuddhaṁ,


pli: nimmitaṁ abhivandahaṁ.


pli: Sattaratanasampanno,


pli: rājā raṭṭhamhi issaro;


pli: Sakakammābhiraddhohaṁ,


pli: pupphapūjāyidaṁ phalaṁ.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: Asītikappenantayaso,


pli: cakkavattī ahosahaṁ;


pli: catudīpamhi issaro.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sakacintaniyo thero imā gāthāyo abhāsitthāti.


pli: Sakacintaniyattherassāpadānaṁ paṭhamaṁ.


pli: Therāpadāna


pli: Sakacintaniyavagga


pli: 2 Avopupphiyattheraapadāna


pli: “Vihārā abhinikkhamma,


pli: abbhuṭṭhāsi ca caṅkame;


pli: Catusaccaṁ pakāsanto,


pli: desento amataṁ padaṁ.


pli: Sikhissa giramaññāya,


pli: buddhaseṭṭhassa tādino;


pli: Nānāpupphaṁ gahetvāna,


pli: ākāsamhi samokiriṁ.


pli: Tena kammena dvipadinda,


pli: lokajeṭṭha narāsabha;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Ito vīsatikappamhi,


pli: sumedho nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā avopupphiyo thero imā gāthāyo abhāsitthāti.


pli: Avopupphiyattherassāpadānaṁ dutiyaṁ.


pli: Therāpadāna


pli: Sakacintaniyavagga


pli: Paccāgamaniyattheraapadāna


pli: “Sindhuyā nadiyā tīre,


pli: cakkavāko ahaṁ tadā;


pli: Suddhasevālabhakkhohaṁ,


pli: pāpesu ca susaññato.


pli: Addasaṁ virajaṁ buddhaṁ,


pli: gacchantaṁ anilañjase;


pli: Tuṇḍena sālaṁ paggayha,


pli: vipassissābhiropayiṁ.


pli: Yassa saddhā tathāgate,


pli: acalā supatiṭṭhitā;


pli: Tena cittappasādena,


pli: duggatiṁ so na gacchati.


pli: Svāgataṁ vata me āsi,


pli: buddhaseṭṭhassa santike;


pli: Vihaṅgamena santena,


pli: subījaṁ ropitaṁ mayā.


pli: Ekanavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sucārudassanā nāma,


pli: aṭṭhete ekanāmakā;


pli: Kappe sattarase āsuṁ,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā paccāgamaniyo thero imā gāthāyo abhāsitthāti.


pli: Paccāgamaniyattherassāpadānaṁ tatiyaṁ.


pli: Therāpadāna


pli: Sakacintaniyavagga


pli: Parappasādakattheraapadāna


pli: “Usabhaṁ pavaraṁ vīraṁ,


pli: Mahesiṁ vijitāvinaṁ;


pli: Suvaṇṇavaṇṇaṁ sambuddhaṁ,


pli: Ko disvā nappasīdati.


pli: Himavāvāparimeyyo,


pli: sāgarova duruttaro;


pli: Tatheva jhānaṁ buddhassa,


pli: ko disvā nappasīdati.


pli: Vasudhā yathāppameyyā,


pli: cittā vanavaṭaṁsakā;


pli: Tatheva sīlaṁ buddhassa,


pli: Anilañjasāsaṅkhubbho,


pli: yathākāso asaṅkhiyo;


pli: Tatheva ñāṇaṁ buddhassa,


pli: Imāhi catugāthāhi,


pli: brāhmaṇo senasavhayo;


pli: Buddhaseṭṭhaṁ thavitvāna,


pli: siddhatthaṁ aparājitaṁ.


pli: Catunnavutikappāni,


pli: duggatiṁ nupapajjatha;


pli: Sugatiṁ sukhasampattiṁ,


pli: anubhosimanappakaṁ.


pli: Catunnavutito kappe,


pli: thavitvā lokanāyakaṁ;


pli: Duggatiṁ nābhijānāmi,


pli: thomanāya idaṁ phalaṁ.


pli: Cātuddasamhi kappamhi,


pli: caturo āsumuggatā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā parappasādako thero imā gāthāyo abhāsitthāti.


pli: Therāpadāna


pli: Sakacintaniyavagga


pli: Bhisadāyakattheraapadāna


pli: “Vessabhū nāma nāmena,


pli: isīnaṁ tatiyo ahu;


pli: Kānanaṁ vanamogayha,


pli: vihāsi purisuttamo.


pli: Bhisamuḷālaṁ gaṇhitvā,


pli: agamaṁ buddhasantikaṁ;


pli: Tañca buddhassa pādāsiṁ,


pli: pasanno sehi pāṇibhi.


pli: Karena ca parāmaṭṭho,


pli: vessabhūvarabuddhinā;


pli: Sukhāhaṁ nābhijānāmi,


pli: samaṁ tena kutottariṁ.


pli: Carimo vattate mayhaṁ,


pli: bhavā sabbe samūhatā;


pli: Hatthināgena santena,


pli: kusalaṁ ropitaṁ mayā.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: bhisadānassidaṁ phalaṁ.


pli: Samodhānā ca rājāno,


pli: soḷasa manujādhipā;


pli: Kappamhi cuddase āsuṁ,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhisadāyako thero imā gāthāyo abhāsitthāti.


pli: Bhisadāyakattherassāpadānaṁ pañcamaṁ.


pli: Therāpadāna


pli: Sakacintaniyavagga


pli: Sucintitattheraapadāna


pli: “Giriduggacaro āsiṁ,


pli: abhijātova kesarī;


pli: Migasaṅghaṁ vadhitvāna,


pli: jīvāmi pabbatantare.


pli: Atthadassī tu bhagavā,


pli: sabbaññū vadataṁ varo;


pli: Mamuddharitukāmo so,


pli: āgacchi pabbatuttamaṁ.


pli: Pasadañca migaṁ hantvā,


pli: bhakkhituṁ samupāgamiṁ;


pli: Bhagavā tamhi samaye,


pli: bhikkhamāno upāgami.


pli: Varamaṁsāni paggayha,


pli: adāsiṁ tassa satthuno;


pli: Anumodi mahāvīro,


pli: nibbāpento mamaṁ tadā.


pli: Tena cittappasādena,


pli: giriduggaṁ pavisiṁ ahaṁ;


pli: Pītiṁ uppādayitvāna,


pli: tattha kālaṅkato ahaṁ.


pli: Etena maṁsadānena,


pli: cittassa paṇidhīhi ca;


pli: Pannarase kappasate,


pli: devaloke ramiṁ ahaṁ.


pli: Avasesesu kappesu,


pli: kusalaṁ cintitaṁ mayā;


pli: Teneva maṁsadānena,


pli: buddhānussaraṇena ca.


pli: Aṭṭhattiṁsamhi kappamhi,


pli: aṭṭha dīghāyunāmakā;


pli: Saṭṭhimhito kappasate,


pli: duve varuṇanāmakā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sucintito thero imā gāthāyo abhāsitthāti.


pli: Sucintitattherassāpadānaṁ chaṭṭhaṁ.


pli: Therāpadāna


pli: Sakacintaniyavagga


pli: Vatthadāyakattheraapadāna


pli: “Pakkhijāto tadā āsiṁ,


pli: supaṇṇo garuḷādhipo;


pli: Addasaṁ virajaṁ buddhaṁ,


pli: gacchantaṁ gandhamādanaṁ.


pli: Jahitvā garuḷavaṇṇaṁ,


pli: māṇavakaṁ adhārayiṁ;


pli: Ekaṁ vatthaṁ mayā dinnaṁ,


pli: dvipadindassa tādino.


pli: Tañca dussaṁ paṭiggayha,


pli: buddho lokagganāyako;


pli: Antalikkhe ṭhito satthā,


pli: imā gāthā abhāsatha.


pli: ‘Iminā vatthadānena,


pli: cittassa paṇidhīhi ca;


pli: Pahāya garuḷaṁ yoniṁ,


pli: devaloke ramissati’.


pli: Atthadassī tu bhagavā,


pli: lokajeṭṭho narāsabho;


pli: Vatthadānaṁ pasaṁsitvā,


pli: pakkāmi uttarāmukho.


pli: Bhave nibbattamānamhi,


pli: honti me vatthasampadā;


pli: Ākāse chadanaṁ hoti,


pli: vatthadānassidaṁ phalaṁ.


pli: Aruṇavā satta janā,


pli: cakkavattī mahabbalā;


pli: Chattiṁsatimhi āsiṁsu,


pli: kappamhi manujādhipā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā vatthadāyako thero imā gāthāyo abhāsitthāti.


pli: Vatthadāyakattherassāpadānaṁ sattamaṁ.


pli: 7 Puṇṇamantāṇiputtattheraapadāna


pli: “Ajjhāyako mantadharo,


pli: tiṇṇaṁ vedāna pāragū;


pli: Purakkhatomhi sissehi,


pli: upagacchiṁ naruttamaṁ.


pli: Padumuttaro lokavidū,


pli: āhutīnaṁ paṭiggaho;


pli: Mama kammaṁ pakittesi,


pli: saṅkhittena mahāmuni.


pli: Tāhaṁ dhammaṁ suṇitvāna,


pli: Abhivādetvāna satthuno;


pli: Añjaliṁ paggahetvāna,


pli: Pakkamiṁ dakkhiṇāmukho.


pli: Saṅkhittena suṇitvāna,


pli: vitthārena abhāsayiṁ;


pli: Sabbe sissā attamanā,


pli: sutvāna mama bhāsato;


pli: Sakaṁ diṭṭhiṁ vinodetvā,


pli: buddhe cittaṁ pasādayuṁ.


pli: Saṅkhittenapi desemi,


pli: vitthārena tathevahaṁ;


pli: Abhidhammanayaññūhaṁ,


pli: kathāvatthuvisuddhiyā;


pli: Sabbesaṁ viññāpetvāna,


pli: viharāmi anāsavo.


pli: Ito pañcasate kappe,


pli: caturo suppakāsakā;


pli: Sattaratanasampannā,


pli: catudīpamhi issarā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā puṇṇo mantāṇiputto thero imā gāthāyo abhāsitthāti.


pli: Therāpadāna


pli: Sakacintaniyavagga


pli: Ambadāyakattheraapadāna


pli: “Anomadassī bhagavā,


pli: nisinno pabbatantare;


pli: Mettāya aphari loke,


pli: appamāṇe nirūpadhi.


pli: Kapi ahaṁ tadā āsiṁ,


pli: himavante naguttame;


pli: Disvā anomadassiṁ taṁ,


pli: buddhe cittaṁ pasādayiṁ.


pli: Avidūre himavantassa,


pli: ambāsuṁ phalino tadā;


pli: Tato pakkaṁ gahetvāna,


pli: ambaṁ samadhukaṁ adaṁ.


pli: Taṁ me buddho viyākāsi,


pli: anomadassī mahāmuni;


pli: Iminā madhudānena,


pli: ambadānena cūbhayaṁ.


pli: Sattapaññāsakappamhi,


pli: devaloke ramissati;


pli: Avasesesu kappesu,


pli: vokiṇṇaṁ saṁsarissati.


pli: Khepetvā pāpakaṁ kammaṁ,


pli: paripakkāya buddhiyā;


pli: Vinipātamagantvāna,


pli: kilese jhāpayissati.


pli: Damena uttamenāhaṁ,


pli: damitomhi mahesinā;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Sattasattatikappasate,


pli: ambaṭṭhajasanāmakā;


pli: Catuddasa te rājāno,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ambadāyako thero imā gāthāyo abhāsitthāti.


pli: Ambadāyakattherassāpadānaṁ aṭṭhamaṁ.


pli: Therāpadāna


pli: Sakacintaniyavagga


pli: Sumanattheraapadāna


pli: “Sumano nāma nāmena,


pli: mālākāro ahaṁ tadā;


pli: Addasaṁ virajaṁ buddhaṁ,


pli: lokāhutipaṭiggahaṁ.


pli: Ubho hatthehi paggayha,


pli: sumanaṁ pupphamuttamaṁ;


pli: Buddhassa abhiropesiṁ,


pli: sikhino lokabandhuno.


pli: Imāya pupphapūjāya,


pli: cetanāpaṇidhīhi ca;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Chabbīsatimhi kappamhi,


pli: cattārosuṁ mahāyasā;


pli: Sattaratanasampannā,


pli: rājāno cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sumano thero imā gāthāyo abhāsitthāti.


pli: Sumanattherassāpadānaṁ navamaṁ.


pli: Therāpadāna


pli: Sakacintaniyavagga


pli: Pupphacaṅkoṭiyattheraapadāna


pli: “Abhītarūpaṁ sīhaṁva,


pli: garuḷaggaṁva pakkhinaṁ;


pli: Byagghūsabhaṁva pavaraṁ,


pli: abhijātaṁva kesariṁ.


pli: Sikhiṁ tilokasaraṇaṁ,


pli: anejaṁ aparājitaṁ;


pli: Nisinnaṁ samaṇānaggaṁ,


pli: bhikkhusaṅghapurakkhataṁ.


pli: Caṅkoṭake ṭhapetvāna,


pli: anojaṁ pupphamuttamaṁ;


pli: Saha caṅkoṭakeneva,


pli: buddhaseṭṭhaṁ samokiriṁ.


pli: Tena cittappasādena,


pli: dvipadinda narāsabha;


pli: Pattomhi acalaṁ ṭhānaṁ,


pli: hitvā jayaparājayaṁ.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Sampuṇṇe tiṁsakappamhi,


pli: devabhūtisanāmakā;


pli: Sattaratanasampannā,


pli: pañcāsuṁ cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pupphacaṅkoṭiyo thero imā gāthāyo abhāsitthāti.


pli: Sakacintaniyavaggo sattamo.


pli: Tassuddānaṁ


pli: Sakacintī avopupphī,


pli: sapaccāgamanena ca;


pli: Parappasādī bhisado,


pli: sucinti vatthadāyako.


pli: Ambadāyī ca sumano,


pli: pupphacaṅkoṭakīpi ca;


pli: Gāthekasattati vuttā,


pli: gaṇitā atthadassibhi.


title_pli: Therāpadāna Nāgasamālavagga

pli: Therāpadāna


pli: Nāgasamālavagga


pli: Nāgasamālattheraapadāna


pli: “Āpāṭaliṁ ahaṁ pupphaṁ,


pli: ujjhitaṁ sumahāpathe;


pli: Thūpamhi abhiropesiṁ,


pli: sikhino lokabandhuno.


pli: Ekattiṁse ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: thūpapūjāyidaṁ phalaṁ.


pli: Ito pannarase kappe,


pli: bhūmiyo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā nāgasamālo thero imā gāthāyo abhāsitthāti.


pli: Nāgasamālattherassāpadānaṁ paṭhamaṁ.


pli: Therāpadāna


pli: Nāgasamālavagga


pli: Padasaññakattheraapadāna


pli: “Akkantañca padaṁ disvā,


pli: tissassādiccabandhuno;


pli: Haṭṭho haṭṭhena cittena,


pli: pade cittaṁ pasādayiṁ.


pli: Dvenavute ito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: padasaññāyidaṁ phalaṁ.


pli: Ito sattamake kappe,


pli: sumedho nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padasaññako thero imā gāthāyo abhāsitthāti.


pli: Padasaññakattherassāpadānaṁ dutiyaṁ.


pli: Therāpadāna


pli: Nāgasamālavagga


pli: 3 Buddhasaññakattheraapadāna


pli: “Dumagge paṁsukūlikaṁ,


pli: laggaṁ disvāna satthuno;


pli: Tato tamañjaliṁ katvā,


pli: paṁsukūlaṁ avandahaṁ.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhasaññāyidaṁ phalaṁ.


pli: Ito catutthake kappe,


pli: dumasārosi khattiyo;


pli: Cāturanto vijitāvī,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā buddhasaññako thero imā gāthāyo abhāsitthāti.


pli: Buddhasaññakattherassāpadānaṁ tatiyaṁ.


pli: Therāpadāna


pli: Nāgasamālavagga


pli: Bhisāluvadāyakattheraapadāna


pli: “Kānanaṁ vanamogayha,


pli: vasāmi vipine ahaṁ;


pli: Vipassiṁ addasaṁ buddhaṁ,


pli: āhutīnaṁ paṭiggahaṁ.


pli: Bhisāluvañca pādāsiṁ,


pli: udakaṁ hatthadhovanaṁ;


pli: Vanditvā sirasā pāde,


pli: pakkāmi uttarāmukho.


pli: Ekanavutito kappe,


pli: bhisāluvamadaṁ tadā;


pli: Duggatiṁ nābhijānāmi,


pli: puññakammassidaṁ phalaṁ.


pli: Ito tatiyake kappe,


pli: bhisasammatakhattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bhisāluvadāyako thero imā gāthāyo abhāsitthāti.


pli: Chaṭṭhabhāṇavāraṁ.


pli: Therāpadāna


pli: Nāgasamālavagga


pli: Ekasaññakattheraapadāna


pli: “Khaṇḍo nāmāsi nāmena,


pli: vipassissaggasāvako;


pli: Ekā bhikkhā mayā dinnā,


pli: lokāhutipaṭiggahe.


pli: Tena cittappasādena,


pli: dvipadinda narāsabha;


pli: Duggatiṁ nābhijānāmi,


pli: ekabhikkhāyidaṁ phalaṁ.


pli: Cattālīsamhito kappe,


pli: varuṇo nāma khattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ekasaññako thero imā gāthāyo abhāsitthāti.


pli: Ekasaññakattherassāpadānaṁ pañcamaṁ.


pli: Therāpadāna


pli: Nāgasamālavagga


pli: 6 Tiṇasantharadāyakattheraapadāna


pli: “Himavantassāvidūre,


pli: mahājātassaro ahu;


pli: Satapattehi sañchanno,


pli: nānāsakuṇamālayo.


pli: Tamhi nhatvā ca pitvā ca,


pli: avidūre vasāmahaṁ;


pli: Addasaṁ samaṇānaggaṁ,


pli: gacchantaṁ anilañjase.


pli: Mama saṅkappamaññāya,


pli: satthā loke anuttaro;


pli: Abbhato oruhitvāna,


pli: bhūmiyaṁṭhāsi tāvade.


pli: Visāṇena tiṇaṁ gayha,


pli: nisīdanamadāsahaṁ;


pli: Nisīdi bhagavā tattha,


pli: tisso lokagganāyako.


pli: Sakaṁ cittaṁ pasādetvā,


pli: avandi lokanāyakaṁ;


pli: Paṭikuṭiko apasakkiṁ,


pli: nijjhāyanto mahāmuniṁ.


pli: Tena cittappasādena,


pli: nimmānaṁ upapajjahaṁ;


pli: Duggatiṁ nābhijānāmi,


pli: santharassa idaṁ phalaṁ.


pli: Ito dutiyake kappe,


pli: miga sammatakhattiyo;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tiṇasantharadāyako thero imā gāthāyo abhāsitthāti.


pli: Therāpadāna


pli: Nāgasamālavagga


pli: Sūcidāyakattheraapadāna


pli: “Tiṁsakappasahassamhi,


pli: sambuddho lokanāyako;


pli: Sumedho nāma nāmena,


pli: bāttiṁsavaralakkhaṇo.


pli: Tassa kañcanavaṇṇassa,


pli: dvipadindassa tādino;


pli: Pañca sūcī mayā dinnā,


pli: sibbanatthāya cīvaraṁ.


pli: Teneva sūcidānena,


pli: nipuṇatthavipassakaṁ;


pli: Tikkhaṁ lahuñca phāsuñca,


pli: ñāṇaṁ me udapajjatha.


pli: Kilesā jhāpitā mayhaṁ,


pli: bhavā sabbe samūhatā;


pli: Dhāremi antimaṁ dehaṁ,


pli: sammāsambuddhasāsane.


pli: Dvipadādhipatī nāma,


pli: rājāno caturo ahuṁ;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sūcidāyako thero imā gāthāyo abhāsitthāti.


pli: Sūcidāyakattherassāpadānaṁ sattamaṁ.


pli: Upālittheraapadāna


pli: “Nagare haṁsavatiyā,


pli: sujāto nāma brāhmaṇo;


pli: Asītikoṭinicayo,


pli: pahūtadhanadhaññavā.


pli: Ajjhāyako mantadharo,


pli: tiṇṇaṁ vedāna pāragū;


pli: Lakkhaṇe itihāse ca,


pli: sadhamme pāramiṁ gato.


pli: Paribbājā ekasikhā,


pli: gotamā buddhasāvakā;


pli: Carakā tāpasā ceva,


pli: caranti mahiyā tadā.


pli: Tepi maṁ parivārenti,


pli: brāhmaṇo vissuto iti;


pli: Bahujjano maṁ pūjeti,


pli: nāhaṁ pūjemi kiñcanaṁ.


pli: Pūjārahaṁ na passāmi,


pli: mānatthaddho ahaṁ tadā;


pli: Buddhoti vacanaṁ natthi,


pli: tāva nuppajjate jino.


pli: Accayena ahorattaṁ,


pli: padumuttaranāmako;


pli: Sabbaṁ tamaṁ vinodetvā,


pli: loke uppajji cakkhumā.


pli: Vitthārike bāhujaññe,


pli: puthubhūte ca sāsane;


pli: Upāgami tadā buddho,


pli: nagaraṁ haṁsasavhayaṁ.


pli: Pitu atthāya so buddho,


pli: dhammaṁ desesi cakkhumā;


pli: Tena kālena parisā,


pli: samantā yojanaṁ tadā.


pli: Sammato manujānaṁ so,


pli: sunando nāma tāpaso;


pli: Yāvatā buddhaparisā,


pli: pupphehacchādayī tadā.


pli: Catusaccaṁ pakāsente,


pli: seṭṭhe ca pupphamaṇḍape;


pli: Koṭisatasahassānaṁ,


pli: dhammābhisamayo ahu.


pli: Sattarattindivaṁ buddho,


pli: vassetvā dhammavuṭṭhiyo;


pli: Aṭṭhame divase patte,


pli: sunandaṁ kittayī jino.


pli: Devaloke manusse vā,


pli: saṁsaranto ayaṁ bhave;


pli: Sabbesaṁ pavaro hutvā,


pli: bhavesu saṁsarissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Mantāṇiputto puṇṇoti,


pli: hessati satthu sāvako.


pli: Evaṁ kittayi sambuddho,


pli: sunandaṁ tāpasaṁ tadā;


pli: Hāsayanto janaṁ sabbaṁ,


pli: dassayanto sakaṁ balaṁ.


pli: Katañjalī namassanti,


pli: sunandaṁ tāpasaṁ janā;


pli: Buddhe kāraṁ karitvāna,


pli: sodhesi gatimattano.


pli: Tattha me ahu saṅkappo,


pli: sutvāna munino vacaṁ;


pli: Ahampi kāraṁ kassāmi,


pli: yathā passāmi gotamaṁ.


pli: Evāhaṁ cintayitvāna,


pli: kiriyaṁ cintayiṁ mama;


pli: Kyāhaṁ kammaṁ ācarāmi,


pli: puññakkhette anuttare.


pli: Ayañca pāṭhiko bhikkhu,


pli: sabbapāṭhissa sāsane;


pli: Vinaye agganikkhitto,


pli: taṁ ṭhānaṁ patthaye ahaṁ.


pli: Idaṁ me amitaṁ bhogaṁ,


pli: akkhobhaṁ sāgarūpamaṁ;


pli: Tena bhogena buddhassa,


pli: ārāmaṁ māpaye ahaṁ.


pli: Sobhanaṁ nāma ārāmaṁ,


pli: nagarassa puratthato;


pli: Kiṇitvā satasahassena,


pli: saṅghārāmaṁ amāpayiṁ.


pli: Kūṭāgāre ca pāsāde,


pli: maṇḍape hammiye guhā;


pli: Caṅkame sukate katvā,


pli: Jantāgharaṁ aggisālaṁ,


pli: atho udakamāḷakaṁ;


pli: Nhānagharaṁ māpayitvā,


pli: bhikkhusaṅghassadāsahaṁ.


pli: Āsandiyo pīṭhake ca,


pli: paribhoge ca bhājane;


pli: Ārāmikañca bhesajjaṁ,


pli: sabbametaṁ adāsahaṁ.


pli: Ārakkhaṁ paṭṭhapetvāna,


pli: pākāraṁ kārayiṁ daḷhaṁ;


pli: Mā naṁ koci viheṭhesi,


pli: santacittāna tādinaṁ.


pli: Satasahassenāvāsaṁ,


pli: saṅghārāme amāpayiṁ;


pli: Vepullaṁ taṁ māpayitvā,


pli: sambuddhaṁ upanāmayiṁ.


pli: Niṭṭhāpito mayārāmo,


pli: sampaṭiccha tuvaṁ muni;


pli: Niyyādessāmi taṁ vīra,


pli: adhivāsehi cakkhuma.


pli: Padumuttaro lokavidū,


pli: āhutīnaṁ paṭiggaho;


pli: Mama saṅkappamaññāya,


pli: adhivāsesi nāyako.


pli: Adhivāsanamaññāya,


pli: sabbaññussa mahesino;


pli: Bhojanaṁ paṭiyādetvā,


pli: kālamārocayiṁ ahaṁ.


pli: Ārocitamhi kālamhi,


pli: padumuttaranāyako;


pli: Khīṇāsavasahassehi,


pli: ārāmaṁ me upāgami.


pli: Nisinnaṁ kālamaññāya,


pli: annapānena tappayiṁ;


pli: Bhuttāviṁ kālamaññāya,


pli: idaṁ vacanamabraviṁ.


pli: Kīto satasahassena,


pli: tattakeneva kārito;


pli: Sobhano nāma ārāmo,


pli: sampaṭiccha tuvaṁ muni.


pli: Iminārāmadānena,


pli: cetanāpaṇidhīhi ca;


pli: Bhave nibbattamānohaṁ,


pli: labhāmi mama patthitaṁ.


pli: Paṭiggahetvā sambuddho,


pli: saṅghārāmaṁ sumāpitaṁ;


pli: Bhikkhusaṅghe nisīditvā,


pli: idaṁ vacanamabravi.


pli: Yo so buddhassa pādāsi,


pli: Tamahaṁ kittayissāmi,


pli: suṇātha mama bhāsato.


pli: Hatthī assā rathā pattī,


pli: senā ca caturaṅginī;


pli: Parivāressantimaṁ niccaṁ,


pli: saṅghārāmassidaṁ phalaṁ.


pli: Saṭṭhi tūrasahassāni,


pli: bheriyo samalaṅkatā;


pli: Chaḷasītisahassāni,


pli: nāriyo samalaṅkatā;


pli: Vicittavatthābharaṇā,


pli: āmuttamaṇikuṇḍalā.


pli: Aḷārapamhā hasulā,


pli: susaññā tanumajjhimā;


pli: Tiṁsakappasahassāni,


pli: devaloke ramissati;


pli: Sahassakkhattuṁ devindo,


pli: devarajjaṁ karissati.


pli: Devarājena pattabbaṁ,


pli: sabbaṁ paṭilabhissati;


pli: Anūnabhogo hutvāna,


pli: Sahassakkhattuṁ cakkavattī,


pli: rājā raṭṭhe bhavissati;


pli: Pathabyā rajjaṁ vipulaṁ,


pli: gaṇanāto asaṅkhiyaṁ.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tassa dhammesu dāyādo,


pli: oraso dhammanimmito;


pli: Upāli nāma nāmena,


pli: hessati satthu sāvako.


pli: Vinaye pāramiṁ patvā,


pli: ṭhānāṭhāne ca kovido;


pli: Jinasāsanaṁ dhārento,


pli: viharissatināsavo.


pli: Sabbametaṁ abhiññāya,


pli: gotamo sakyapuṅgavo;


pli: Bhikkhusaṅghe nisīditvā,


pli: etadagge ṭhapessati.


pli: Aparimeyyupādāya,


pli: patthemi tava sāsanaṁ;


pli: So me attho anuppatto,


pli: sabbasaṁyojanakkhayo.


pli: Yathā sūlāvuto poso,


pli: rājadaṇḍena tajjito;


pli: Sūle sātaṁ avindanto,


pli: parimuttiṁva icchati.


pli: Tathevāhaṁ mahāvīra,


pli: bhavadaṇḍena tajjito;


pli: Kammasūlāvuto santo,


pli: pipāsāvedanaṭṭito.


pli: Bhave sātaṁ na vindāmi,


pli: ḍayhanto tīhi aggibhi;


pli: Parimuttiṁ gavesāmi,


pli: yathāpi rājadaṇḍito.


pli: Yathā visādo puriso,


pli: visena paripīḷito;


pli: Agadaṁ so gaveseyya,


pli: visaghātāyupāyanaṁ.


pli: Gavesamāno passeyya,


pli: agadaṁ visaghātakaṁ;


pli: Taṁ pivitvā sukhī assa,


pli: visamhā parimuttiyā.


pli: yathā visahato naro;


pli: Sampīḷito avijjāya,


pli: saddhammāgadamesahaṁ.


pli: Dhammāgadaṁ gavesanto,


pli: addakkhiṁ sakyasāsanaṁ;


pli: Aggaṁ sabbosadhānaṁ taṁ,


pli: sabbasallavinodanaṁ.


pli: Dhammosadhaṁ pivitvāna,


pli: visaṁ sabbaṁ samūhaniṁ;


pli: Ajarāmaraṁ sītibhāvaṁ,


pli: nibbānaṁ phassayiṁ ahaṁ.


pli: Yathā bhūtaṭṭito poso,


pli: bhūtaggāhena pīḷito;


pli: Bhūtavejjaṁ gaveseyya,


pli: bhūtasmā parimuttiyā.


pli: Gavesamāno passeyya,


pli: bhūtavijjāsu kovidaṁ;


pli: Tassa so vihane bhūtaṁ,


pli: samūlañca vināsaye.


pli: Tathevāhaṁ mahāvīra,


pli: tamaggāhena pīḷito;


pli: Ñāṇālokaṁ gavesāmi,


pli: tamato parimuttiyā.


pli: Athaddasaṁ sakyamuniṁ,


pli: kilesatamasodhanaṁ;


pli: So me tamaṁ vinodesi,


pli: bhūtavejjova bhūtakaṁ.


pli: Saṁsārasotaṁ sañchindiṁ,


pli: taṇhāsotaṁ nivārayiṁ;


pli: Bhavaṁ ugghāṭayiṁ sabbaṁ,


pli: bhūtavejjova mūlato.


pli: Garuḷo yathā opatati,


pli: pannagaṁ bhakkhamattano;


pli: Samantā yojanasataṁ,


pli: vikkhobheti mahāsaraṁ.


pli: Pannagaṁ so gahetvāna,


pli: adhosīsaṁ viheṭhayaṁ;


pli: Ādāya so pakkamati,


pli: yenakāmaṁ vihaṅgamo.


pli: Tathevāhaṁ mahāvīra,


pli: yathāpi garuḷo balī;


pli: Asaṅkhataṁ gavesanto,


pli: dose vikkhālayiṁ ahaṁ.


pli: Diṭṭho ahaṁ dhammavaraṁ,


pli: santipadamanuttaraṁ;


pli: Ādāya viharāmetaṁ,


pli: garuḷo pannagaṁ yathā.


pli: Āsāvatī nāma latā,


pli: jātā cittalatāvane;


pli: Tassā vassasahassena,


pli: ekaṁ nibbattate phalaṁ.


pli: Taṁ devā payirupāsanti,


pli: tāvadūraphale sati;


pli: Devānaṁ sā piyā evaṁ,


pli: āsāvatī latuttamā.


pli: Satasahassupādāya,


pli: tāhaṁ paricare muni;


pli: Sāyaṁ pātaṁ namassāmi,


pli: devā āsāvatiṁ yathā.


pli: Avañjhā pāricariyā,


pli: amoghā ca namassanā;


pli: Dūrāgatampi maṁ santaṁ,


pli: khaṇoyaṁ na virādhayi.


pli: Paṭisandhiṁ na passāmi,


pli: vicinanto bhave ahaṁ;


pli: Nirūpadhi vippamutto,


pli: upasanto carāmahaṁ.


pli: Yathāpi padumaṁ nāma,


pli: sūriyaraṁsena pupphati;


pli: Tathevāhaṁ mahāvīra,


pli: buddharaṁsena pupphito.


pli: Yathā balākayonimhi,


pli: na vijjati pumo sadā;


pli: Meghesu gajjamānesu,


pli: gabbhaṁ gaṇhanti tā sadā.


pli: Cirampi gabbhaṁ dhārenti,


pli: yāva megho na gajjati;


pli: Bhārato parimuccanti,


pli: yadā megho pavassati.


pli: Padumuttarabuddhassa,


pli: dhammameghena gajjato;


pli: Saddena dhammameghassa,


pli: dhammagabbhaṁ agaṇhahaṁ.


pli: Satasahassupādāya,


pli: puññagabbhaṁ dharemahaṁ;


pli: Nappamuccāmi bhārato,


pli: dhammamegho na gajjati.


pli: Yadā tuvaṁ sakyamuni,


pli: ramme kapilavatthave;


pli: Gajjasi dhammameghena,


pli: bhārato parimuccahaṁ.


pli: Suññataṁ animittañca,


pli: Tathāppaṇihitampi ca;


pli: Caturo ca phale sabbe,


pli: Dhammevaṁ vijanayiṁ ahaṁ.


pli: Dutiyabhāṇavāraṁ.


pli: Aparimeyyupādāya,


pli: patthemi tava sāsanaṁ;


pli: So me attho anuppatto,


pli: santipadamanuttaraṁ.


pli: Vinaye pāramiṁ patto,


pli: yathāpi pāṭhiko isi;


pli: Na me samasamo atthi,


pli: dhāremi sāsanaṁ ahaṁ.


pli: Vinaye khandhake cāpi,


pli: tikacchede ca pañcame;


pli: Ettha me vimati natthi,


pli: akkhare byañjanepi vā.


pli: Niggahe paṭikamme ca,


pli: ṭhānāṭhāne ca kovido;


pli: Osāraṇe vuṭṭhāpane,


pli: sabbattha pāramiṁ gato.


pli: Vinaye khandhake vāpi,


pli: nikkhipitvā padaṁ ahaṁ;


pli: Ubhato viniveṭhetvā,


pli: rasato osareyyahaṁ.


pli: Niruttiyā sukusalo,


pli: atthānatthe ca kovido;


pli: Anaññātaṁ mayā natthi,


pli: ekaggo satthu sāsane.


pli: Rūpadakkho ahaṁ ajja,


pli: sakyaputtassa sāsane;


pli: Kaṅkhaṁ sabbaṁ vinodemi,


pli: chindāmi sabbasaṁsayaṁ.


pli: Padaṁ anupadañcāpi,


pli: akkharañcāpi byañjanaṁ;


pli: Nidāne pariyosāne,


pli: sabbattha kovido ahaṁ.


pli: Yathāpi rājā balavā,


pli: niggaṇhitvā parantape;


pli: Vijinitvāna saṅgāmaṁ,


pli: nagaraṁ tattha māpaye.


pli: Pākāraṁ parikhañcāpi,


pli: esikaṁ dvārakoṭṭhakaṁ;


pli: Aṭṭālake ca vividhe,


pli: kāraye nagare bahū.


pli: Siṅghāṭakaṁ caccarañca,


pli: suvibhattantarāpaṇaṁ;


pli: Kārayeyya sabhaṁ tattha,


pli: atthānatthavinicchayaṁ.


pli: Nigghātatthaṁ amittānaṁ,


pli: chiddāchiddañca jānituṁ;


pli: Balakāyassa rakkhāya,


pli: senāpaccaṁ ṭhapeti so.


pli: Ārakkhatthāya bhaṇḍassa,


pli: nidhānakusalaṁ naraṁ;


pli: Mā me bhaṇḍaṁ vinassīti,


pli: bhaṇḍarakkhaṁ ṭhapeti so.


pli: Mamatto hoti yo rañño,


pli: vuddhiṁ yassa ca icchati;


pli: Tassādhikaraṇaṁ deti,


pli: mittassa paṭipajjituṁ.


pli: Uppātesu nimittesu,


pli: lakkhaṇesu ca kovidaṁ;


pli: Ajjhāyakaṁ mantadharaṁ,


pli: porohicce ṭhapeti so.


pli: Etehaṅgehi sampanno,


pli: khattiyoti pavuccati;


pli: Sadā rakkhanti rājānaṁ,


pli: cakkavākova dukkhitaṁ.


pli: Tatheva tvaṁ mahāvīra,


pli: hatāmittova khattiyo;


pli: Sadevakassa lokassa,


pli: dhammarājāti vuccati.


pli: Titthiye nihanitvāna,


pli: mārañcāpi sasenakaṁ;


pli: Tamandhakāraṁ vidhamitvā,


pli: dhammanagaraṁ amāpayi.


pli: Sīlaṁ pākārakaṁ tattha,


pli: ñāṇaṁ te dvārakoṭṭhakaṁ;


pli: Saddhā te esikā vīra,


pli: dvārapālo ca saṁvaro.


pli: Satipaṭṭhānamaṭṭālaṁ,


pli: paññā te caccaraṁ mune;


pli: Iddhipādañca siṅghāṭaṁ,


pli: dhammavīthi sumāpitā.


pli: Suttantaṁ abhidhammañca,


pli: vinayañcāpi kevalaṁ;


pli: Navaṅgaṁ buddhavacanaṁ,


pli: esā dhammasabhā tava.


pli: Suññataṁ animittañca,


pli: vihārañcappaṇīhitaṁ;


pli: Āneñjañca nirodho ca,


pli: esā dhammakuṭī tava.


pli: Paññāya aggo nikkhitto,


pli: paṭibhāne ca kovido;


pli: Sāriputtoti nāmena,


pli: dhammasenāpatī tava.


pli: Cutūpapātakusalo,


pli: iddhiyā pāramiṁ gato;


pli: Kolito nāma nāmena,


pli: porohicco tavaṁ mune.


pli: Porāṇakavaṁsadharo,


pli: uggatejo durāsado;


pli: Dhutavādīguṇenaggo,


pli: akkhadasso tavaṁ mune.


pli: Bahussuto dhammadharo,


pli: Sabbapāṭhī ca sāsane;


pli: Ānando nāma nāmena,


pli: Dhammārakkho tavaṁ mune.


pli: Ete sabbe atikkamma,


pli: pamesi bhagavā mamaṁ;


pli: Vinicchayaṁ me pādāsi,


pli: vinaye viññudesitaṁ.


pli: Yo koci vinaye pañhaṁ,


pli: pucchati buddhasāvako;


pli: Tattha me cintanā natthi,


pli: taññevatthaṁ kathemahaṁ.


pli: Yāvatā buddhakhettamhi,


pli: ṭhapetvā taṁ mahāmuni;


pli: Vinaye mādiso natthi,


pli: kuto bhiyyo bhavissati.


pli: Bhikkhusaṅghe nisīditvā,


pli: evaṁ gajjati gotamo;


pli: Upālissa samo natthi,


pli: vinaye khandhakesu ca.


pli: Yāvatā buddhabhaṇitaṁ,


pli: navaṅgaṁ satthusāsanaṁ;


pli: Vinayogadhaṁ taṁ sabbaṁ,


pli: vinayamūlapassino.


pli: Mama kammaṁ saritvāna,


pli: gotamo sakyapuṅgavo;


pli: etadagge ṭhapesi maṁ.


pli: Satasahassupādāya,


pli: imaṁ ṭhānaṁ apatthayiṁ;


pli: So me attho anuppatto,


pli: vinaye pāramiṁ gato.


pli: Sakyānaṁ nandijanano,


pli: kappako āsahaṁ pure;


pli: Vijahitvāna taṁ jātiṁ,


pli: putto jāto mahesino.


pli: Ito dutiyake kappe,


pli: Añjaso nāma khattiyo;


pli: Anantatejo amitayaso,


pli: Bhūmipālo mahaddhano.


pli: Tassa rañño ahaṁ putto,


pli: candano nāma khattiyo;


pli: Jātimadenupatthaddho,


pli: yasabhogamadena ca.


pli: Nāgasatasahassāni,


pli: sabbālaṅkārabhūsitā;


pli: Tidhāpabhinnā mātaṅgā,


pli: parivārenti maṁ sadā.


pli: Sabalehi paretohaṁ,


pli: uyyānaṁ gantukāmako;


pli: Āruyha sirikaṁ nāgaṁ,


pli: nagarā nikkhamiṁ tadā.


pli: Caraṇena ca sampanno,


pli: guttadvāro susaṁvuto;


pli: Devalo nāma sambuddho,


pli: āgacchi purato mama.


pli: Pesetvā sirikaṁ nāgaṁ,


pli: buddhaṁ āsādayiṁ tadā;


pli: Tato sañjātakopo so,


pli: nāgo nuddharate padaṁ.


pli: Nāgaṁ duṭṭhamanaṁ disvā,


pli: buddhe kodhaṁ akāsahaṁ;


pli: Vihesayitvā sambuddhaṁ,


pli: uyyānaṁ agamāsahaṁ.


pli: Sātaṁ tattha na vindāmi,


pli: siro pajjalito yathā;


pli: Pariḷāhena ḍayhāmi,


pli: macchova baḷisādako.


pli: Sasāgarantā pathavī,


pli: ādittā viya hoti me;


pli: Pitu santikupāgamma,


pli: idaṁ vacanamabraviṁ.


pli: Āsīvisaṁva kupitaṁ,


pli: aggikkhandhaṁva āgataṁ;


pli: Mattaṁva kuñjaraṁ dantiṁ,


pli: yaṁ sayambhumasādayiṁ.


pli: Āsādito mayā buddho,


pli: ghoro uggatapo jino;


pli: Purā sabbe vinassāma,


pli: khamāpessāma taṁ muniṁ.


pli: No ce taṁ nijjhāpessāma,


pli: attadantaṁ samāhitaṁ;


pli: Orena sattadivasā,


pli: raṭṭhaṁ me vidhamissati.


pli: Sumekhalo kosiyo ca,


pli: siggavo cāpi sattako;


pli: Āsādayitvā isayo,


pli: duggatā te saraṭṭhakā.


pli: Yadā kuppanti isayo,


pli: saññatā brahmacārino;


pli: Sadevakaṁ vināsenti,


pli: sasāgaraṁ sapabbataṁ.


pli: Tiyojanasahassamhi,


pli: purise sannipātayiṁ;


pli: Accayaṁ desanatthāya,


pli: sayambhuṁ upasaṅkamiṁ.


pli: Allavatthā allasirā,


pli: sabbeva pañjalīkatā;


pli: Buddhassa pāde nipatitvā,


pli: idaṁ vacanamabravuṁ.


pli: Khamassu tvaṁ mahāvīra,


pli: abhiyācati taṁ jano;


pli: Pariḷāhaṁ vinodehi,


pli: mā no raṭṭhaṁ vināsaya.


pli: Sadevamānusā sabbe,


pli: sadānavā sarakkhasā;


pli: Ayomayena kūṭena,


pli: siraṁ bhindeyyu me sadā.


pli: Dake aggi na saṇṭhāti,


pli: bījaṁ sele na rūhati;


pli: Agade kimi na saṇṭhāti,


pli: kopo buddhe na jāyati.


pli: Yathā ca bhūmi acalā,


pli: appameyyo ca sāgaro;


pli: Anantako ca ākāso,


pli: evaṁ buddhā akhobhiyā.


pli: Sadā khantā mahāvīrā,


pli: khamitā ca tapassino;


pli: Khantānaṁ khamitānañca,


pli: gamanaṁ taṁ na vijjati.


pli: Idaṁ vatvāna sambuddho,


pli: pariḷāhaṁ vinodayaṁ;


pli: Mahājanassa purato,


pli: nabhaṁ abbhuggami tadā.


pli: Tena kammenahaṁ vīra,


pli: hīnattaṁ ajjhupāgato;


pli: Samatikkamma taṁ jātiṁ,


pli: pāvisiṁ abhayaṁ puraṁ.


pli: Tadāpi maṁ mahāvīra,


pli: ḍayhamānaṁ susaṇṭhitaṁ;


pli: Pariḷāhaṁ vinodesi,


pli: sayambhuñca khamāpayiṁ.


pli: Ajjāpi maṁ mahāvīra,


pli: ḍayhamānaṁ tihaggibhi;


pli: Nibbāpesi tayo aggī,


pli: sītibhāvañca pāpayī.


pli: Yesaṁ sotāvadhānatthi,


pli: suṇātha mama bhāsato;


pli: Atthaṁ tumhaṁ pavakkhāmi,


pli: yathā diṭṭhaṁ padaṁ mama.


pli: Sayambhuṁ taṁ vimānetvā,


pli: santacittaṁ samāhitaṁ;


pli: Tena kammenahaṁ ajja,


pli: jātomhi nīcayoniyaṁ.


pli: Mā vo khaṇaṁ virādhetha,


pli: khaṇātītā hi socare;


pli: Sadatthe vāyameyyātha,


pli: khaṇo vo paṭipādito.


pli: Ekaccānañca vamanaṁ,


pli: ekaccānaṁ virecanaṁ;


pli: Visaṁ halāhalaṁ eke,


pli: ekaccānañca osadhaṁ.


pli: Vamanaṁ paṭipannānaṁ,


pli: phalaṭṭhānaṁ virecanaṁ;


pli: Osadhaṁ phalalābhīnaṁ,


pli: puññakkhettaṁ gavesinaṁ.


pli: Sāsanena viruddhānaṁ,


pli: visaṁ halāhalaṁ yathā;


pli: Āsīviso diṭṭhaviso,


pli: evaṁ jhāpeti taṁ naraṁ.


pli: Sakiṁ pītaṁ halāhalaṁ,


pli: uparundhati jīvitaṁ;


pli: Sāsanena virujjhitvā,


pli: kappakoṭimhi ḍayhati.


pli: Khantiyā avihiṁsāya,


pli: mettacittavatāya ca;


pli: Sadevakaṁ so tāreti,


pli: tasmā vo avirodhiyā.


pli: Lābhālābhe na sajjanti,


pli: sammānanavimānane;


pli: Pathavīsadisā buddhā,


pli: tasmā te na virodhiyā.


pli: Devadatte ca vadhake,


pli: core aṅgulimālake;


pli: Rāhule dhanapāle ca,


pli: sabbesaṁ samako muni.


pli: Etesaṁ paṭigho natthi,


pli: rāgomesaṁ na vijjati;


pli: Sabbesaṁ samako buddho,


pli: vadhakassorasassa ca.


pli: Panthe disvāna kāsāvaṁ,


pli: chaḍḍitaṁ mīḷhamakkhitaṁ;


pli: Sirasmiṁ añjaliṁ katvā,


pli: vanditabbaṁ isiddhajaṁ.


pli: Abbhatītā ca ye buddhā,


pli: vattamānā anāgatā;


pli: Dhajenānena sujjhanti,


pli: tasmā ete namassiyā.


pli: Satthukappaṁ suvinayaṁ,


pli: dhāremi hadayenahaṁ;


pli: Namassamāno vinayaṁ,


pli: viharissāmi sabbadā.


pli: Vinayo āsayo mayhaṁ,


pli: vinayo ṭhānacaṅkamaṁ;


pli: Kappemi vinaye vāsaṁ,


pli: vinayo mama gocaro.


pli: Vinaye pāramippatto,


pli: samathe cāpi kovido;


pli: Upāli taṁ mahāvīra,


pli: pāde vandati satthuno.


pli: So ahaṁ vicarissāmi,


pli: gāmā gāmaṁ purā puraṁ;


pli: Namassamāno sambuddhaṁ,


pli: dhammassa ca sudhammataṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Svāgataṁ vata me āsi,


pli: buddhaseṭṭhassa santike;


pli: Tisso vijjā anuppattā,


pli: kataṁ buddhassa sāsanaṁ.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā upāli thero imā gāthāyo abhāsitthāti.


pli: Upālittherassāpadānaṁ chaṭṭhaṁ.


pli: Therāpadāna


pli: Nāgasamālavagga


pli: Pāṭalipupphiyattheraapadāna


pli: “Suvaṇṇavaṇṇaṁ sambuddhaṁ,


pli: Gacchantaṁ antarāpaṇe;


pli: Kañcanagghiyasaṅkāsaṁ,


pli: Bāttiṁsavaralakkhaṇaṁ.


pli: Seṭṭhiputto tadā āsiṁ,


pli: sukhumālo sukhedhito;


pli: Ucchaṅge pāṭalipupphaṁ,


pli: katvāna abhisaṁhariṁ.


pli: Haṭṭho haṭṭhena cittena,


pli: pupphehi abhipūjayiṁ;


pli: Tissaṁ lokaviduṁ nāthaṁ,


pli: naradevaṁ namassahaṁ.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Ito tesaṭṭhikappamhi,


pli: abhisammatanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā pāṭalipupphiyo thero imā gāthāyo abhāsitthāti.


pli: Therāpadāna


pli: Nāgasamālavagga


pli: Ṭhitañjaliyattheraapadāna


pli: “Migaluddo pure āsiṁ,


pli: Araññe kānane ahaṁ;


pli: Tattha addasaṁ sambuddhaṁ,


pli: Bāttiṁsavaralakkhaṇaṁ.


pli: Tatthāhaṁ añjaliṁ katvā,


pli: pakkāmiṁ pācināmukho;


pli: Avidūre nisinnassa,


pli: niyake paṇṇasanthare.


pli: Tato me asanīpāto,


pli: matthake nipatī tadā;


pli: Sohaṁ maraṇakālamhi,


pli: akāsiṁ punarañjaliṁ.


pli: Dvenavute ito kappe,


pli: añjaliṁ akariṁ tadā;


pli: Duggatiṁ nābhijānāmi,


pli: añjalissa idaṁ phalaṁ.


pli: Catupaṇṇāsakappamhi,


pli: migaketusanāmako;


pli: Sattaratanasampanno,


pli: cakkavattī mahabbalo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā ṭhitañjaliyo thero imā gāthāyo abhāsitthāti.


pli: Ṭhitañjaliyattherassāpadānaṁ navamaṁ.


pli: Therāpadāna


pli: Nāgasamālavagga


pli: 10 Tipadumiyattheraapadāna


pli: “Padumuttaro nāma jino,


pli: sabbadhammāna pāragū;


pli: Danto dantaparivuto,


pli: nagarā nikkhamī tadā.


pli: Nagare haṁsavatiyaṁ,


pli: ahosiṁ māliko tadā;


pli: Yaṁ tattha uttamaṁ tīṇi,


pli: padmapupphāni aggahiṁ.


pli: ‘Addasaṁ virajaṁ buddhaṁ,


pli: paṭimaggantarāpaṇe;


pli: Saha disvāna sambuddhaṁ,


pli: evaṁ cintesahaṁ tadā.


pli: Kiṁ me imehi pupphehi,


pli: rañño upanitehi me;


pli: Gāmaṁ vā gāmakhettaṁ vā,


pli: sahassaṁ vā labheyyahaṁ.


pli: Adantadamanaṁ vīraṁ,


pli: sabbasattasukhāvahaṁ;


pli: Lokanāthaṁ pūjayitvā,


pli: lacchāmi amataṁ dhanaṁ’.


pli: Evāhaṁ cintayitvāna,


pli: sakaṁ cittaṁ pasādayiṁ;


pli: Tīṇi lohitake gayha,


pli: ākāse ukkhipiṁ tadā.


pli: Mayā ukkhittamattamhi,


pli: ākāse patthariṁsu te;


pli: Dhāriṁsu matthake tattha,


pli: uddhaṁvaṇṭā adhomukhā.


pli: Ye keci manujā disvā,


pli: ukkuṭṭhiṁ sampavattayuṁ;


pli: Devatā antalikkhamhi,


pli: sādhukāraṁ pavattayuṁ.


pli: Accheraṁ loke uppannaṁ,


pli: buddhaseṭṭhassa vāhasā;


pli: Sabbe dhammaṁ suṇissāma,


pli: pupphānaṁ vāhasā mayaṁ.


pli: Padumuttaro lokavidū,


pli: āhutīnaṁ paṭiggaho;


pli: Vīthiyañhi ṭhito santo,


pli: imā gāthā abhāsatha.


pli: ‘Yo so buddhaṁ apūjesi,


pli: rattapadmehi māṇavo;


pli: Tamahaṁ kittayissāmi,


pli: suṇātha mama bhāsato.


pli: Tiṁsakappasahassāni,


pli: devaloke ramissati;


pli: Tiṁsakappāni devindo,


pli: devarajjaṁ karissati.


pli: Mahāvitthārikaṁ nāma,


pli: byamhaṁ hessati tāvade;


pli: Tiyojanasatubbiddhaṁ,


pli: diyaḍḍhasatavitthataṁ.


pli: Cattārisatasahassāni,


pli: niyyūhā ca sumāpitā;


pli: Kūṭāgāravarūpetā,


pli: mahāsayanamaṇḍitā.


pli: Koṭisatasahassiyo,


pli: parivāressanti accharā;


pli: Kusalā naccagītassa,


pli: vāditepi padakkhiṇā.


pli: Etādise byamhavare,


pli: nārīgaṇasamākule;


pli: Vassissati pupphavasso,


pli: dibbo lohitako sadā.


pli: Bhittikhīle nāgadante,


pli: dvārabāhāya toraṇe;


pli: Cakkamattā lohitakā,


pli: olambissanti tāvade.


pli: Pattena pattasañchanne,


pli: antobyamhavare imaṁ;


pli: Attharitvā pārupitvā,


pli: tuvaṭṭissanti tāvade.


pli: Bhavanaṁ parivāretvā,


pli: samantā satayojane;


pli: Tepi padmā lohitakā,


pli: dibbagandhaṁ pavāyare.


pli: Pañcasattatikkhattuñca,


pli: cakkavattī bhavissati;


pli: Padesarajjaṁ vipulaṁ,


pli: gaṇanāto asaṅkhiyaṁ.


pli: Sampattiyo duve bhutvā,


pli: anīti anupaddavo;


pli: Sampatte pariyosāne,


pli: nibbānaṁ pāpuṇissati’.


pli: Sudiṭṭho vata me buddho,


pli: vāṇijjaṁ supayojitaṁ;


pli: Padmāni tīṇi pūjetvā,


pli: anubhosiṁ tisampadā.


pli: Ajja me dhammappattassa,


pli: vippamuttassa sabbaso;


pli: Supupphitaṁ lohitakaṁ,


pli: dhārayissati matthake.


pli: Mama kammaṁ kathentassa,


pli: padumuttarasatthuno;


pli: Satapāṇasahassānaṁ,


pli: dhammābhisamayo ahu.


pli: Satasahassito kappe,


pli: yaṁ buddhamabhipūjayiṁ;


pli: Duggatiṁ nābhijānāmi,


pli: tipadumānidaṁ phalaṁ.


pli: Kilesā jhāpitā mayhaṁ,


pli: bhavā sabbe samūhatā;


pli: Sabbāsavā parikkhīṇā,


pli: natthi dāni punabbhavo.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tipadumiyo thero imā gāthāyo abhāsitthāti.


pli: Tipadumiyattherassāpadānaṁ dasamaṁ.


pli: Nāgasamālavaggo aṭṭhamo.


pli: Tassuddānaṁ


pli: Nāgasamālo padasaññī,


pli: saññakāluvadāyako;


pli: Ekasaññī tiṇasanthāro,


pli: sūcipāṭalipupphiyo;


pli: Ṭhitañjalī tipadumī,


pli: gāthāyo pañcasattati.


title_pli: Therāpadāna Timiravagga

pli: Timirapupphiyattheraapadāna


pli: “Candabhāgānadītīre,


pli: anusotaṁ vajāmahaṁ;


pli: Nisinnaṁ samaṇaṁ disvā,


pli: vippasannamanāvilaṁ.


pli: Tattha cittaṁ pasādetvā,


pli: evaṁ cintesahaṁ tadā;


pli: Tārayissati tiṇṇoyaṁ,


pli: dantoyaṁ damayissati.


pli: Assāsissati assattho,


pli: santo ca samayissati;


pli: Mocayissati mutto ca,


pli: nibbāpessati nibbuto.


pli: Evāhaṁ cintayitvāna,


pli: siddhatthassa mahesino;


pli: Gahetvā timirapupphaṁ,


pli: matthake okiriṁ ahaṁ.


pli: Añjaliṁ paggahetvāna,


pli: katvā ca naṁ padakkhiṇaṁ;


pli: Vanditvā satthuno pāde,


pli: pakkāmiṁ aparaṁ disaṁ.


pli: Aciraṁ gatamattaṁ maṁ,


pli: migarājā viheṭhayi;


pli: Papātamanugacchanto,


pli: tattheva papatiṁ ahaṁ.


pli: Catunnavutito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Chappaññāsamhi kappamhi,


pli: sattevāsuṁ mahāyasā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā timirapupphiyo thero imā gāthāyo abhāsitthāti.


pli: Gatasaññakattheraapadāna


pli: “Jātiyā sattavassohaṁ,


pli: pabbajiṁ anagāriyaṁ;


pli: Avandiṁ satthuno pāde,


pli: vippasannena cetasā.


pli: Sattanaṅgalakīpupphe,


pli: ākāse ukkhipiṁ ahaṁ;


pli: Tissaṁ buddhaṁ samuddissa,


pli: anantaguṇasāgaraṁ.


pli: Sugatānugataṁ maggaṁ,


pli: pūjetvā haṭṭhamānaso;


pli: Añjaliñca tadākāsiṁ,


pli: pasanno sehi pāṇibhi.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Ito aṭṭhamake kappe,


pli: tayo aggisikhā ahu;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gatasaññako thero imā gāthāyo abhāsitthāti.


pli: Gatasaññakattherassāpadānaṁ dutiyaṁ.


pli: 3 Nipannañjalikattheraapadāna


pli: “Rukkhamūle nisinnohaṁ,


pli: byādhito paramena ca;


pli: Paramakāruññapattomhi,


pli: araññe kānane ahaṁ.


pli: Anukampaṁ upādāya,


pli: tisso satthā upesi maṁ;


pli: Sohaṁ nipannako santo,


pli: sire katvāna añjaliṁ.


pli: Pasannacitto sumano,


pli: sabbasattānamuttamaṁ;


pli: Sambuddhaṁ abhivādetvā,


pli: tattha kālaṅkato ahaṁ.


pli: Dvenavute ito kappe,


pli: yaṁ vandiṁ purisuttamaṁ;


pli: Duggatiṁ nābhijānāmi,


pli: vandanāya idaṁ phalaṁ.


pli: Ito pañcamake kappe,


pli: pañcevāsuṁ mahāsikhā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā nipannañjaliko thero imā gāthāyo abhāsitthāti.


pli: Nipannañjalikattherassāpadānaṁ tatiyaṁ.


pli: Adhopupphiyattheraapadāna


pli: “Abhibhū nāma so bhikkhu,


pli: sikhino aggasāvako;


pli: Mahānubhāvo tevijjo,


pli: himavantaṁ upāgami.


pli: Ahampi himavantamhi,


pli: ramaṇīyassame isi;


pli: Vasāmi appamaññāsu,


pli: iddhīsu ca tadā vasī.


pli: Pakkhijāto viyākāse,


pli: pabbataṁ adhivatthayiṁ;


pli: Adhopupphaṁ gahetvāna,


pli: āgacchiṁ pabbataṁ ahaṁ.


pli: Satta pupphāni gaṇhitvā,


pli: matthake okiriṁ ahaṁ;


pli: Ālokite ca vīrena,


pli: pakkāmiṁ pācināmukho.


pli: Āvāsaṁ abhisambhosiṁ,


pli: patvāna assamaṁ ahaṁ;


pli: Khāribhāraṁ gahetvāna,


pli: pāyāsiṁ pabbatantaraṁ.


pli: Ajagaro maṁ pīḷesi,


pli: ghorarūpo mahabbalo;


pli: Pubbakammaṁ saritvāna,


pli: tattha kālaṅkato ahaṁ.


pli: Ekattiṁse ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: pupphapūjāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā adhopupphiyo thero imā gāthāyo abhāsitthāti.


pli: Adhopupphiyattherassāpadānaṁ catutthaṁ.


pli: Raṁsisaññakattheraapadāna


pli: “Pabbate himavantamhi,


pli: vāsaṁ kappesahaṁ pure;


pli: Ajinuttaravāsohaṁ,


pli: vasāmi pabbatantare.


pli: Suvaṇṇavaṇṇaṁ sambuddhaṁ,


pli: Sataraṁsiṁva bhāṇumaṁ;


pli: Vanantaragataṁ disvā,


pli: Sālarājaṁva pupphitaṁ.


pli: Raṁsyā cittaṁ pasādetvā,


pli: vipassissa mahesino;


pli: Paggayha añjaliṁ vandiṁ,


pli: sirasā ukkuṭī ahaṁ.


pli: Ekanavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: raṁsisaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā raṁsisaññako thero imā gāthāyo abhāsitthāti.


pli: Raṁsisaññakattherassāpadānaṁ pañcamaṁ.


pli: 6 Dutiyaraṁsisaññakattheraapadāna


pli: “Pabbate himavantamhi,


pli: vākacīradharo ahaṁ;


pli: Caṅkamañca samārūḷho,


pli: nisīdiṁ pācināmukho.


pli: Pabbate sugataṁ disvā,


pli: phussaṁ jhānarataṁ tadā;


pli: Añjaliṁ paggahetvāna,


pli: raṁsyā cittaṁ pasādayiṁ.


pli: Dvenavute ito kappe,


pli: yaṁ saññamalabhiṁ tadā;


pli: Duggatiṁ nābhijānāmi,


pli: raṁsisaññāyidaṁ phalaṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā raṁsisaññako thero imā gāthāyo abhāsitthāti.


pli: Phaladāyakattheraapadāna


pli: kharājinadharo ahaṁ;


pli: Phussaṁ jinavaraṁ disvā,


pli: phalahattho phalaṁ adaṁ.


pli: Yamahaṁ phalamadāsiṁ,


pli: vippasannena cetasā;


pli: Bhave nibbattamānamhi,


pli: phalaṁ nibbattate mama.


pli: yaṁ phalaṁ adadiṁ ahaṁ;


pli: phaladānassidaṁ phalaṁ.


pli: Itthaṁ sudaṁ āyasmā phaladāyako thero imā gāthāyo abhāsitthāti.


pli: Phaladāyakattherassāpadānaṁ sattamaṁ.


pli: 9 Aññāsikoṇḍaññattheraapadāna


pli: “Padumuttarasambuddhaṁ,


pli: lokajeṭṭhaṁ vināyakaṁ;


pli: Buddhabhūmimanuppattaṁ,


pli: paṭhamaṁ addasaṁ ahaṁ.


pli: Yāvatā bodhiyā mūle,


pli: yakkhā sabbe samāgatā;


pli: Sambuddhaṁ parivāretvā,


pli: vandanti pañjalīkatā.


pli: Sabbe devā tuṭṭhamanā,


pli: ākāse sañcaranti te;


pli: Buddho ayaṁ anuppatto,


pli: andhakāratamonudo.


pli: Tesaṁ hāsaparetānaṁ,


pli: mahānādo avattatha;


pli: Kilese jhāpayissāma,


pli: sammāsambuddhasāsane.


pli: Devānaṁ giramaññāya,


pli: vācāsabhimudīrihaṁ;


pli: Haṭṭho haṭṭhena cittena,


pli: ādibhikkhamadāsahaṁ.


pli: Mama saṅkappamaññāya,


pli: satthā loke anuttaro;


pli: Devasaṅghe nisīditvā,


pli: imā gāthā abhāsatha.


pli: Sattāhaṁ abhinikkhamma,


pli: bodhiṁ ajjhagamaṁ ahaṁ;


pli: Idaṁ me paṭhamaṁ bhattaṁ,


pli: brahmacārissa yāpanaṁ.


pli: Tusitā hi idhāgantvā,


pli: yo me bhikkhaṁ upānayi;


pli: Tamahaṁ kittayissāmi,


pli: suṇotha mama bhāsato.


pli: Tiṁsakappasahassāni,


pli: devarajjaṁ karissati;


pli: Sabbe deve abhibhotvā,


pli: tidivaṁ āvasissati.


pli: Devalokā cavitvāna,


pli: manussattaṁ gamissati;


pli: Sahassadhā cakkavattī,


pli: tattha rajjaṁ karissati.


pli: Kappasatasahassamhi,


pli: okkākakulasambhavo;


pli: Gotamo nāma gottena,


pli: satthā loke bhavissati.


pli: Tidasā so cavitvāna,


pli: Agārā pabbajitvāna,


pli: chabbassāni vasissati.


pli: ‘Tato sattamake vasse,


pli: buddho saccaṁ kathessati;


pli: Koṇḍañño nāma nāmena,


pli: paṭhamaṁ sacchikāhiti’.


pli: Nikkhantenānupabbajiṁ,


pli: padhānaṁ sukataṁ mayā;


pli: Kilese jhāpanatthāya,


pli: pabbajiṁ anagāriyaṁ.


pli: Abhigantvāna sabbaññū,


pli: buddho loke sadevake;


pli: Isināme migāraññe,


pli: amatabherimāhani.


pli: So dāni patto amataṁ,


pli: santipadamanuttaraṁ;


pli: Sabbāsave pariññāya,


pli: viharāmi anāsavo.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā aññāsikoṇḍañño thero imā gāthāyo abhāsitthāti.


pli: Saddasaññakattheraapadāna


pli: “Pabbate himavantamhi,


pli: vasāmi paṇṇasanthare;


pli: Phussassa dhammaṁ bhaṇato,


pli: sadde cittaṁ pasādayiṁ.


pli: Dvenavute ito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: puññakammassidaṁ phalaṁ.


pli: Itthaṁ sudaṁ āyasmā saddasaññako thero imā gāthāyo abhāsitthāti.


pli: Saddasaññakattherassāpadānaṁ aṭṭhamaṁ.


pli: Bodhisiñcakattheraapadāna


pli: “Vipassissa bhagavato,


pli: mahābodhimaho ahu;


pli: Pabbajjupagato santo,


pli: upagacchiṁ ahaṁ tadā.


pli: Kusumodakamādāya,


pli: bodhiyā okiriṁ ahaṁ;


pli: Mocayissati no mutto,


pli: nibbāpessati nibbuto.


pli: Ekanavutito kappe,


pli: yaṁ bodhimabhisiñcayiṁ;


pli: bodhisiñcāyidaṁ phalaṁ.


pli: Tettiṁse vattamānamhi,


pli: kappe āsuṁ janādhipā;


pli: Udakasecanā nāma,


pli: aṭṭhete cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā bodhisiñcako thero imā gāthāyo abhāsitthāti.


pli: Bodhisiñcakattherassāpadānaṁ navamaṁ.


pli: Padumapupphiyattheraapadāna


pli: “Pokkharavanaṁ paviṭṭho,


pli: Bhañjanto padumānihaṁ;


pli: Tatthaddasaṁ phussaṁ buddhaṁ,


pli: Bāttiṁsavaralakkhaṇaṁ.


pli: Padumapupphaṁ gahetvāna,


pli: ākāse ukkhipiṁ ahaṁ;


pli: Pāpakammaṁ saritvāna,


pli: pabbajiṁ anagāriyaṁ.


pli: Pabbajitvāna kāyena,


pli: manasā saṁvutena ca;


pli: Vacīduccaritaṁ hitvā,


pli: ājīvaṁ parisodhayiṁ.


pli: Dvenavute ito kappe,


pli: yaṁ pupphamabhiropayiṁ;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Padumābhāsanāmā ca,


pli: aṭṭhārasa mahīpatī;


pli: Aṭṭhārasesu kappesu,


pli: aṭṭhatālīsamāsisuṁ.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā padumapupphiyo thero imā gāthāyo abhāsitthāti.


pli: Padumapupphiyattherassāpadānaṁ dasamaṁ.


pli: Timiravaggo navamo.


pli: Timiranaṅgalīpuppha,


pli: nippannañjaliko adho;


pli: Dve raṁsisaññī phalado,


pli: saddasaññī ca secako;


pli: Padmapupphī ca gāthāyo,


pli: chappaññāsa pakittitā.


title_pli: Therāpadāna Sudhāvagga

pli: Sudhāpiṇḍiyattheraapadāna


pli: “Pūjārahe pūjayato,


pli: buddhe yadi va sāvake;


pli: Papañcasamatikkante,


pli: tiṇṇasokapariddave.


pli: Te tādise pūjayato,


pli: nibbute akutobhaye;


pli: Na sakkā puññaṁ saṅkhātuṁ,


pli: imettamapi kenaci.


pli: Catunnamapi dīpānaṁ,


pli: issaraṁ yodha kāraye;


pli: Ekissā pūjanāyetaṁ,


pli: kalaṁ nāgghati soḷasiṁ.


pli: Siddhatthassa naraggassa,


pli: cetiye phalitantare;


pli: Sudhāpiṇḍo mayā dinno,


pli: vippasannena cetasā.


pli: Catunnavutito kappe,


pli: yaṁ kammamakariṁ tadā;


pli: Duggatiṁ nābhijānāmi,


pli: paṭisaṅkhārassidaṁ phalaṁ.


pli: Ito tiṁsatikappamhi,


pli: paṭisaṅkhārasavhayā;


pli: Sattaratanasampannā,


pli: terasa cakkavattino.


pli: Paṭisambhidā catasso,


pli: vimokkhāpi ca aṭṭhime;


pli: Chaḷabhiññā sacchikatā,


pli: kataṁ buddhassa sāsanaṁ”.


pli: Itthaṁ sudaṁ āyasmā sudhāpiṇḍiyo thero imā gāthāyo abhāsitthāti.


pli: Sudhāpiṇḍiyattherassāpadānaṁ paṭhamaṁ.


pli: 2 Sucintikattheraapadāna


pli: “Tissassa lokanāthassa,


pli: suddhapīṭhamadāsahaṁ;


pli: Haṭṭho haṭṭhena cittena,


pli: buddhassādiccabandhuno.


pli: Aṭṭhārase ito kappe,


pli: rājā āsiṁ mahāruci;


pli: Bhogo ca vipulo āsi,


pli: sayanañca anappakaṁ.


pli: Pīṭhaṁ buddhassa datvāna,


pli: vippasannena cetasā;


pli: Anubhomi sakaṁ kammaṁ,


pli: pubbe sukatamattano.


pli: Dvenavute ito kappe,


pli: yaṁ pīṭhamadadiṁ tadā;


pli: Duggatiṁ nābhijānāmi,


pli: pīṭhadānassidaṁ phalaṁ.


pli: Aṭṭhatiṁse ito kappe,


pli: tayo te cakkavattino;


pli: Ruci uparuci ceva,


pli: mahāruci tatiyako.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sucintiko thero imā gāthāyo abhāsitthāti.


pli: Sucintikattherassāpadānaṁ dutiyaṁ.


pli: 3 Aḍḍhaceḷakattheraapadāna


pli: “Tissassāhaṁ bhagavato,


pli: upaḍḍhadussamadāsahaṁ;


pli: Paramakāpaññapattomhi,


pli: duggatena samappito.


pli: Upaḍḍhadussaṁ datvāna,


pli: kappaṁ saggamhi modahaṁ;


pli: Avasesesu kappesu,


pli: kusalaṁ kāritaṁ mayā.


pli: Dvenavute ito kappe,


pli: yaṁ dussamadadiṁ tadā;


pli: Duggatiṁ nābhijānāmi,


pli: dussadānassidaṁ phalaṁ.


pli: Ekūnapaññāsakappamhi,


pli: rājāno cakkavattino;


pli: Samantacchadanā nāma,


pli: bāttiṁsāsuṁ janādhipā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā aḍḍhaceḷako thero imā gāthāyo abhāsitthāti.


pli: Aḍḍhaceḷakattherassāpadānaṁ tatiyaṁ.


pli: Sūcidāyakattheraapadāna


pli: “Kammārohaṁ pure āsiṁ,


pli: bandhumāyaṁ puruttame;


pli: Sūcidānaṁ mayā dinnaṁ,


pli: vipassissa mahesino.


pli: Vajiraggasamaṁ ñāṇaṁ,


pli: hoti kammena tādisaṁ;


pli: Virāgomhi vimuttomhi,


pli: pattomhi āsavakkhayaṁ.


pli: Atīte ca bhave sabbe,


pli: vattamāne canāgate;


pli: Ñāṇena viciniṁ sabbaṁ,


pli: sūcidānassidaṁ phalaṁ.


pli: Ekanavutito kappe,


pli: sattāsuṁ vajiravhayā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā sūcidāyako thero imā gāthāyo abhāsitthāti.


pli: Sūcidāyakattherassāpadānaṁ catutthaṁ.


pli: Gandhamāliyattheraapadāna


pli: “Siddhatthassa bhagavato,


pli: gandhathūpaṁ akāsahaṁ;


pli: Sumanehi paṭicchannaṁ,


pli: buddhānucchavikaṁ kataṁ.


pli: Kañcanagghiyasaṅkāsaṁ,


pli: buddhaṁ lokagganāyakaṁ;


pli: Indīvaraṁva jalitaṁ,


pli: ādittaṁva hutāsanaṁ.


pli: Byagghūsabhaṁva pavaraṁ,


pli: abhijātaṁva kesariṁ;


pli: Nisinnaṁ samaṇānaggaṁ,


pli: bhikkhusaṅghapurakkhataṁ.


pli: Vanditvā satthuno pāde,


pli: pakkāmiṁ uttarāmukho;


pli: Catunnavutito kappe,


pli: gandhamālaṁ yato adaṁ.


pli: Buddhe katassa kārassa,


pli: phalenāhaṁ visesato;


pli: Duggatiṁ nābhijānāmi,


pli: buddhapūjāyidaṁ phalaṁ.


pli: Cattārīsamhi ekūne,


pli: kappe āsiṁsu soḷasa;


pli: Devagandhasanāmā te,


pli: rājāno cakkavattino.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā gandhamāliyo thero imā gāthāyo abhāsitthāti.


pli: Gandhamāliyattherassāpadānaṁ pañcamaṁ.


pli: Tipupphiyattheraapadāna


pli: “Migaluddo pure āsiṁ,


pli: araññe kānane ahaṁ;


pli: Pāṭaliṁ haritaṁ disvā,


pli: tīṇi pupphāni okiriṁ.


pli: Patitapattāni gaṇhitvā,


pli: bahi chaḍḍesahaṁ tadā;


pli: Antosuddhaṁ bahisuddhaṁ,


pli: suvimuttaṁ anāsavaṁ.


pli: Sammukhā viya sambuddhaṁ,


pli: vipassiṁ lokanāyakaṁ;


pli: Pāṭaliṁ abhivādetvā,


pli: tattha kālaṅkato ahaṁ.


pli: Ekanavutito kappe,


pli: yaṁ bodhimabhipūjayiṁ;


pli: Duggatiṁ nābhijānāmi,


pli: bodhipūjāyidaṁ phalaṁ.


pli: Samantapāsādikā nāma,


pli: terasāsiṁsu rājino;


pli: Ito tettiṁsakappamhi,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā tipupphiyo thero imā gāthāyo abhāsitthāti.


pli: Tipupphiyattherassāpadānaṁ chaṭṭhaṁ.


pli: Madhupiṇḍikattheraapadāna


pli: “Vipine kānane disvā,


pli: appasadde nirākule;


pli: Siddhatthaṁ isinaṁ seṭṭhaṁ,


pli: āhutīnaṁ paṭiggahaṁ.


pli: Nibbutattaṁ mahānāgaṁ,


pli: nisabhājāniyaṁ yathā;


pli: Osadhiṁva virocantaṁ,


pli: devasaṅghanamassitaṁ.


pli: Vitti mamāhu tāvade,


pli: ñāṇaṁ uppajji tāvade;


pli: Vuṭṭhitassa samādhimhā,


pli: madhuṁ datvāna satthuno.


pli: Vanditvā satthuno pāde,


pli: pakkāmiṁ pācināmukho;


pli: Catuttiṁsamhi kappamhi,


pli: rājā āsiṁ sudassano.


pli: Madhu bhisehi savati,


pli: bhojanamhi ca tāvade;


pli: Madhuvassaṁ pavassittha,


pli: pubbakammassidaṁ phalaṁ.


pli: Catunnavutito kappe,


pli: yaṁ madhuṁ adadiṁ tadā;


pli: Duggatiṁ nābhijānāmi,


pli: madhudānassidaṁ phalaṁ.


pli: Catuttiṁse ito kappe,


pli: cattāro te sudassanā;


pli: Sattaratanasampannā,


pli: cakkavattī mahabbalā.


pli: Paṭisambhidā catasso,


pli: kataṁ buddhassa sāsanaṁ”.


pli: Itthaṁ sudaṁ āyasmā madhupiṇḍiko thero imā gāthāyo abhāsitthāti.


pli: Madhupiṇḍikattherassāpadānaṁ sattamaṁ.


nikaya: thag

title_pli: Theragāthā 1.1 Ekakanipāta

pli: Theragāthā 1.1


pli: Ekakanipāta


pli: Paṭhamavagga


pli: Subhūtittheragāthā


pli: Nidānagāthā


pli: Namo tassa Bhagavato Arahato Sammāsambuddhassa.


pli: Sīhānaṁva nadantānaṁ,


pli: dāṭhīnaṁ girigabbhare;


pli: Suṇātha bhāvitattānaṁ,


pli: gāthā atthūpanāyikā.


pli: Yathānāmā yathāgottā,


pli: yathādhammavihārino;


pli: Yathādhimuttā sappaññā,


pli: vihariṁsu atanditā.


pli: Tattha tattha vipassitvā,


pli: phusitvā accutaṁ padaṁ;


pli: Katantaṁ paccavekkhantā,


pli: imamatthamabhāsisuṁ.


pli: “Channā me kuṭikā sukhā nivātā,


pli: Vassa deva yathāsukhaṁ;


pli: Cittaṁ me susamāhitaṁ vimuttaṁ,


pli: Ātāpī viharāmi vassa devā”ti.


pli: Itthaṁ sudaṁ āyasmā subhūtitthero gāthaṁ abhāsitthāti.


title_pli: Theragāthā 1.10 Ekakanipāta

pli: Theragāthā 1.10


pli: Ekakanipāta


pli: Paṭhamavagga


pli: Puṇṇamāsattheragāthā


pli: “Vihari apekkhaṁ idha vā huraṁ vā,


pli: Yo vedagū samito yatatto;


pli: Sabbesu dhammesu anūpalitto,


pli: Lokassa jaññā udayabbayañcā”ti.


pli: Itthaṁ sudaṁ āyasmā puṇṇamāso thero gāthaṁ abhāsitthāti.


pli: vaggo paṭhamo.


pli: Tassuddānaṁ


pli: Subhūti koṭṭhiko thero,


pli: kaṅkhārevatasammato;


pli: Mantāṇiputto dabbo ca,


pli: sītavaniyo ca bhalliyo;


pli: Vīro pilindavaccho ca,


pli: puṇṇamāso tamonudoti.


title_pli: Theragāthā 1.100 Ekakanipāta

pli: Theragāthā 1.100


pli: Ekakanipāta


pli: Dasamavagga


pli: (Dutiya) Devasabhattheragāthā


pli: “Sammappadhānasampanno,


pli: Satipaṭṭhānagocaro;


pli: Vimuttikusumasañchanno,


pli: Parinibbissatyanāsavo”ti.


pli: … Devasabho thero ….


pli: vaggo dasamo.


pli: Tassuddānaṁ


pli: Paripuṇṇako ca vijayo,


pli: erako mettajī muni;


pli: Cakkhupālo khaṇḍasumano,


pli: tisso ca abhayo tathā;


pli: Uttiyo ca mahāpañño,


pli: thero devasabhopi cāti.


title_pli: Theragāthā 1.101 Ekakanipāta

pli: Theragāthā 1.101


pli: Ekakanipāta


pli: Ekādasamavagga


pli: Belaṭṭhānikattheragāthā


pli: “Hitvā gihittaṁ anavositatto,


pli: Mukhanaṅgalī odariko kusīto;


pli: Mahāvarāhova nivāpapuṭṭho,


pli: Punappunaṁ gabbhamupeti mando”ti.


pli: … Belaṭṭhāniko thero ….


title_pli: Theragāthā 1.102 Ekakanipāta

pli: Theragāthā 1.102


pli: Setucchattheragāthā


pli: “Mānena vañcitāse,


pli: Saṅkhāresu saṅkilissamānāse;


pli: Lābhālābhena mathitā,


pli: Samādhiṁ nādhigacchantī”ti.


pli: … Setuccho thero ….


title_pli: Theragāthā 1.103 Ekakanipāta

pli: Theragāthā 1.103


pli: Bandhurattheragāthā


pli: “Nāhaṁ etena atthiko,


pli: Sukhito dhammarasena tappito;


pli: Pitvā rasaggamuttamaṁ,


pli: Na ca kāhāmi visena santhavan”ti.


pli: … Bandhuro thero ….


title_pli: Theragāthā 1.104 Ekakanipāta

pli: Theragāthā 1.104


pli: Ekakanipāta


pli: Ekādasamavagga


pli: Khitakattheragāthā


pli: “Lahuko vata me kāyo,


pli: Phuṭṭho ca pītisukhena vipulena;


pli: Tūlamiva eritaṁ mālutena,


pli: Pilavatīva me kāyo”ti.


pli: … Khitako thero ….


title_pli: Theragāthā 1.105 Ekakanipāta

pli: Theragāthā 1.105


pli: Malitavambhattheragāthā


pli: “Ukkaṇṭhitopi na vase,


pli: ramamānopi pakkame;


pli: Na tvevānatthasaṁhitaṁ,


pli: vase vāsaṁ vicakkhaṇo”ti.


pli: … Malitavambho thero ….


title_pli: Theragāthā 1.106 Ekakanipāta

pli: Theragāthā 1.106


pli: Suhemantattheragāthā


pli: “Sataliṅgassa atthassa,


pli: satalakkhaṇadhārino;


pli: Ekaṅgadassī dummedho,


pli: satadassī ca paṇḍito”ti.


pli: … Suhemanto thero ….


title_pli: Theragāthā 1.107 Ekakanipāta

pli: Theragāthā 1.107


pli: Ekakanipāta


pli: Ekādasamavagga


pli: Dhammasavattheragāthā


pli: “Pabbajiṁ tulayitvāna,


pli: agārasmānagāriyaṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Dhammasavo thero ….


title_pli: Theragāthā 1.108 Ekakanipāta

pli: Theragāthā 1.108


pli: Dhammasavapituttheragāthā


pli: “Sa vīsavassasatiko,


pli: pabbajiṁ anagāriyaṁ;


pli: … Dhammasavapitu thero ….


title_pli: Theragāthā 1.109 Ekakanipāta

pli: Theragāthā 1.109


pli: Saṅgharakkhitattheragāthā


pli: “Na nūnāyaṁ paramahitānukampino,


pli: Rahogato anuvigaṇeti sāsanaṁ;


pli: Tathāhayaṁ viharati pākatindriyo,


pli: Migī yathā taruṇajātikā vane”ti.


pli: … Saṅgharakkhito thero ….


title_pli: Theragāthā 1.11 Ekakanipāta

pli: Theragāthā 1.11


pli: Ekakanipāta


pli: Dutiyavagga


pli: Cūḷavacchattheragāthā


pli: “Pāmojjabahulo bhikkhu,


pli: dhamme buddhappavedite;


pli: Adhigacche padaṁ santaṁ,


pli: saṅkhārūpasamaṁ sukhan”ti.


pli: … Cūḷavaccho thero ….


title_pli: Theragāthā 1.110 Ekakanipāta

pli: Theragāthā 1.110


pli: Ekādasamavagga


pli: Usabhattheragāthā


pli: “Nagā nagaggesu susaṁvirūḷhā,


pli: Udaggameghena navena sittā;


pli: Vivekakāmassa araññasaññino,


pli: Janeti bhiyyo usabhassa kalyatan”ti.


pli: … Usabho thero …


pli: vaggo ekādasamo.


pli: Tassuddānaṁ


pli: Belaṭṭhāniko setuccho,


pli: Bandhuro khitako isi;


pli: Malitavambho suhemanto,


pli: Dhammasavo dhammasavapitā;


pli: Saṅgharakkhitatthero ca,


pli: Usabho ca mahāmunīti.


title_pli: Theragāthā 1.111 Ekakanipāta

pli: Theragāthā 1.111


pli: Ekakanipāta


pli: Dvādasamavagga


pli: Jentattheragāthā


pli: “Duppabbajjaṁ ve duradhivāsā gehā,


pli: Dhammo gambhīro duradhigamā bhogā;


pli: Kicchā vutti no itarītareneva,


pli: Yuttaṁ cintetuṁ satatamaniccatan”ti.


pli: … Jento thero ….


title_pli: Theragāthā 1.112 Ekakanipāta

pli: Theragāthā 1.112


pli: Vacchagottattheragāthā


pli: “Tevijjohaṁ mahājhāyī,


pli: cetosamathakovido;


pli: Sadattho me anuppatto,


pli: kataṁ buddhassa sāsanan”ti.


pli: … Vacchagotto thero ….


title_pli: Theragāthā 1.113 Ekakanipāta

pli: Theragāthā 1.113


pli: Vanavacchattheragāthā


pli: “Acchodikā puthusilā,


pli: gonaṅgulamigāyutā;


pli: Ambusevālasañchannā,


pli: te selā ramayanti man”ti.


pli: … Vanavaccho thero ….


title_pli: Theragāthā 1.114 Ekakanipāta

pli: Theragāthā 1.114


pli: Ekakanipāta


pli: Dvādasamavagga


pli: Adhimuttattheragāthā


pli: “Kāyaduṭṭhullagaruno,


pli: hiyyamānamhi jīvite;


pli: Sarīrasukhagiddhassa,


pli: kuto samaṇasādhutā”ti.


pli: … Adhimutto thero ….


title_pli: Theragāthā 1.115 Ekakanipāta

pli: Theragāthā 1.115


pli: Mahānāmattheragāthā


pli: “Esāvahiyyase pabbatena,


pli: Bahukuṭajasallakikena;


pli: Nesādakena girinā,


pli: Yasassinā paricchadenā”ti.


pli: … Mahānāmo thero ….


title_pli: Theragāthā 1.116 Ekakanipāta

pli: Theragāthā 1.116


pli: Pārāpariyattheragāthā


pli: “Chaphassāyatane hitvā,


pli: guttadvāro susaṁvuto;


pli: Aghamūlaṁ vamitvāna,


pli: patto me āsavakkhayo”ti.


pli: … Pārāpariyo thero ….


title_pli: Theragāthā 1.117 Ekakanipāta

pli: Theragāthā 1.117


pli: Ekakanipāta


pli: Dvādasamavagga


pli: Yasattheragāthā


pli: “Suvilitto suvasano,


pli: sabbābharaṇabhūsito;


pli: Tisso vijjā ajjhagamiṁ,


pli: kataṁ buddhassa sāsanan”ti.


pli: … Yaso thero ….


title_pli: Theragāthā 1.118 Ekakanipāta

pli: Theragāthā 1.118


pli: Kimilattheragāthā


pli: “Abhisattova nipatati,


pli: Vayo rūpaṁ aññamiva tatheva santaṁ;


pli: Tasseva sato avippavasato,


pli: Aññasseva sarāmi attānan”ti.


pli: … Kimilo thero ….


title_pli: Theragāthā 1.119 Ekakanipāta

pli: Theragāthā 1.119


pli: Vajjiputtattheragāthā


pli: “Rukkhamūlagahanaṁ pasakkiya,


pli: Nibbānaṁ hadayasmiṁ opiya;


pli: Jhāya gotama mā ca pamādo,


pli: Kiṁ te biḷibiḷikā karissatī”ti.


pli: … Vajjiputto thero ….


title_pli: Theragāthā 1.12 Ekakanipāta

pli: Theragāthā 1.12


pli: Ekakanipāta


pli: Dutiyavagga


pli: Mahāvacchattheragāthā


pli: “Paññābalī sīlavatūpapanno,


pli: Samāhito jhānarato satīmā;


pli: Yadatthiyaṁ bhojanaṁ bhuñjamāno,


pli: Kaṅkhetha kālaṁ idha vītarāgo”ti.


pli: … Mahāvaccho thero ….


title_pli: Theragāthā 1.120 Ekakanipāta

pli: Theragāthā 1.120


pli: Dvādasamavagga


pli: Isidattattheragāthā


pli: “Pañcakkhandhā pariññātā,


pli: tiṭṭhanti chinnamūlakā;


pli: Dukkhakkhayo anuppatto,


pli: patto me āsavakkhayo”ti.


pli: … Isidatto thero …


pli: vaggo dvādasamo.


pli: Tassuddānaṁ


pli: Jento ca vacchagotto ca,


pli: vaccho ca vanasavhayo;


pli: Adhimutto mahānāmo,


pli: pārāpariyo yasopi ca;


pli: Kimilo vajjiputto ca,


pli: isidatto mahāyasoti.


pli: Ekakanipāto niṭṭhito.


pli: Tatruddānaṁ


pli: Vīsuttarasataṁ therā,


pli: katakiccā anāsavā;


pli: Ekakeva nipātamhi,


pli: susaṅgītā mahesibhīti.


title_pli: Theragāthā 1.13 Ekakanipāta

pli: Theragāthā 1.13


pli: Ekakanipāta


pli: Dutiyavagga


pli: Vanavacchattheragāthā


pli: “Nīlabbhavaṇṇā rucirā,


pli: sītavārī sucindharā;


pli: Indagopakasañchannā,


pli: te selā ramayanti man”ti.


pli: … Vanavaccho thero ….


title_pli: Theragāthā 1.14 Ekakanipāta

pli: Theragāthā 1.14


pli: Sivakasāmaṇeragāthā


pli: “Upajjhāyo maṁ avaca,


pli: ito gacchāma sīvaka;


pli: Gāme me vasati kāyo,


pli: araññaṁ me gato mano;


pli: Semānakopi gacchāmi,


pli: natthi saṅgo vijānatan”ti.


pli: … Vanavacchassa therassa (siviko) sāmaṇero ….


title_pli: Theragāthā 1.15 Ekakanipāta

pli: Theragāthā 1.15


pli: Ekakanipāta


pli: Dutiyavagga


pli: Kuṇḍadhānattheragāthā


pli: “Pañca chinde pañca jahe,


pli: pañca cuttari bhāvaye;


pli: Pañca saṅgātigo bhikkhu,


pli: oghatiṇṇoti vuccatī”ti.


pli: … Kuṇḍadhāno thero ….


title_pli: Theragāthā 1.16 Ekakanipāta

pli: Theragāthā 1.16


pli: Belaṭṭhasīsattheragāthā


pli: “Yathāpi bhaddo ājañño,


pli: naṅgalāvattanī sikhī;


pli: Gacchati appakasirena,


pli: evaṁ rattindivā mama;


pli: Gacchanti appakasirena,


pli: sukhe laddhe nirāmise”ti.


pli: … Belaṭṭhasīso thero ….


title_pli: Theragāthā 1.17 Ekakanipāta

pli: Theragāthā 1.17


pli: Ekakanipāta


pli: Dutiyavagga


pli: Dāsakattheragāthā


pli: “Middhī yadā hoti mahagghaso ca,


pli: Niddāyitā samparivattasāyī;


pli: Mahāvarāhova nivāpapuṭṭho,


pli: Punappunaṁ gabbhamupeti mando”ti.


pli: … Dāsako thero ….


title_pli: Theragāthā 1.18 Ekakanipāta

pli: Theragāthā 1.18


pli: Siṅgālapituttheragāthā


pli: “Ahu buddhassa dāyādo,


pli: bhikkhu bhesakaḷāvane;


pli: Kevalaṁ aṭṭhisaññāya,


pli: apharī pathaviṁ imaṁ;


pli: Maññehaṁ kāmarāgaṁ so,


pli: khippameva pahissatī”ti.


pli: … Siṅgālapitā thero ….


title_pli: Theragāthā 1.19 Ekakanipāta

pli: Theragāthā 1.19


pli: Ekakanipāta


pli: Dutiyavagga


pli: Kulattheragāthā


pli: “Udakañhi nayanti nettikā,


pli: Usukārā namayanti tejanaṁ;


pli: Dāruṁ namayanti tacchakā,


pli: Attānaṁ damayanti subbatā”ti.


pli: … Kulo thero ….


title_pli: Theragāthā 1.2 Ekakanipāta

pli: Theragāthā 1.2


pli: Paṭhamavagga


pli: Mahākoṭṭhikattheragāthā


pli: “Upasanto uparato,


pli: mantabhāṇī anuddhato;


pli: Dhunāti pāpake dhamme,


pli: dumapattaṁva māluto”ti.


pli: Itthaṁ sudaṁ āyasmā mahākoṭṭhiko thero gāthaṁ abhāsitthāti.


title_pli: Theragāthā 1.20 Ekakanipāta

pli: Theragāthā 1.20


pli: Ekakanipāta


pli: Dutiyavagga


pli: Ajitattheragāthā


pli: “Maraṇe me bhayaṁ natthi,


pli: nikanti natthi jīvite;


pli: Sandehaṁ nikkhipissāmi,


pli: sampajāno paṭissato”ti.


pli: … Ajito thero …


pli: vaggo dutiyo.


pli: Tassuddānaṁ


pli: Cūḷavaccho mahāvaccho,


pli: vanavaccho ca sīvako;


pli: Kuṇḍadhāno ca belaṭṭhi,


pli: dāsako ca tatopari;


pli: Siṅgālapitiko thero,


pli: kulo ca ajito dasāti.


title_pli: Theragāthā 1.21 Ekakanipāta

pli: Theragāthā 1.21


pli: Ekakanipāta


pli: Tatiyavagga


pli: Nigrodhattheragāthā


pli: “Nāhaṁ bhayassa bhāyāmi,


pli: Satthā no amatassa kovido;


pli: Yattha bhayaṁ nāvatiṭṭhati,


pli: Tena maggena vajanti bhikkhavo”ti.


pli: … Nigrodho thero ….


title_pli: Theragāthā 1.22 Ekakanipāta

pli: Theragāthā 1.22


pli: Cittakattheragāthā


pli: “Nīlā sugīvā sikhino,


pli: Morā kārambhiyaṁ abhinadanti;


pli: Te sītavātakīḷitā,


pli: Suttaṁ jhāyaṁ nibodhentī”ti.


pli: … Cittako thero ….


title_pli: Theragāthā 1.23 Ekakanipāta

pli: Theragāthā 1.23


pli: Gosālattheragāthā


pli: “Ahaṁ kho veḷugumbasmiṁ,


pli: bhutvāna madhupāyasaṁ;


pli: Padakkhiṇaṁ sammasanto,


pli: khandhānaṁ udayabbayaṁ;


pli: Sānuṁ paṭigamissāmi,


pli: vivekamanubrūhayan”ti.


pli: … Gosālo thero ….


title_pli: Theragāthā 1.24 Ekakanipāta

pli: Theragāthā 1.24


pli: Ekakanipāta


pli: Tatiyavagga


pli: Sugandhattheragāthā


pli: “Anuvassiko pabbajito,


pli: passa dhammasudhammataṁ;


pli: Tisso vijjā anuppattā,


pli: kataṁ buddhassa sāsanan”ti.


pli: … Sugandho thero ….


title_pli: Theragāthā 1.25 Ekakanipāta

pli: Theragāthā 1.25


pli: Nandiyattheragāthā


pli: “Obhāsajātaṁ phalagaṁ,


pli: cittaṁ yassa abhiṇhaso;


pli: Tādisaṁ bhikkhumāsajja,


pli: kaṇha dukkhaṁ nigacchasī”ti.


pli: … Nandiyo thero ….


title_pli: Theragāthā 1.26 Ekakanipāta

pli: Theragāthā 1.26


pli: Abhayattheragāthā


pli: “Sutvā subhāsitaṁ vācaṁ,


pli: buddhassādiccabandhuno;


pli: Paccabyadhiṁ hi nipuṇaṁ,


pli: vālaggaṁ usunā yathā”ti.


pli: … Abhayo thero ….


title_pli: Theragāthā 1.27 Ekakanipāta

pli: Theragāthā 1.27


pli: Ekakanipāta


pli: Tatiyavagga


pli: Lomasakaṅgiyattheragāthā


pli: “Dabbaṁ kusaṁ poṭakilaṁ,


pli: usīraṁ muñjapabbajaṁ;


pli: Urasā panudissāmi,


pli: vivekamanubrūhayan”ti.


pli: … Lomasakaṅgiyo thero ….


title_pli: Theragāthā 1.28 Ekakanipāta

pli: Theragāthā 1.28


pli: Jambugāmikaputtattheragāthā


pli: “Kacci no vatthapasuto,


pli: Kacci no bhūsanārato;


pli: Kacci sīlamayaṁ gandhaṁ,


pli: Kiṁ tvaṁ vāyasi netarā pajā”ti.


pli: … Jambugāmikaputto thero ….


title_pli: Theragāthā 1.29 Ekakanipāta

pli: Theragāthā 1.29


pli: Hāritattheragāthā


pli: “Samunnamayamattānaṁ,


pli: usukārova tejanaṁ;


pli: Cittaṁ ujuṁ karitvāna,


pli: avijjaṁ bhinda hāritā”ti.


pli: … Hārito thero ….


title_pli: Theragāthā 1.3 Ekakanipāta

pli: Theragāthā 1.3


pli: Ekakanipāta


pli: Paṭhamavagga


pli: Kaṅkhārevatattheragāthā


pli: “Paññaṁ imaṁ passa tathāgatānaṁ,


pli: Aggi yathā pajjalito nisīthe;


pli: Ālokadā cakkhudadā bhavanti,


pli: Ye āgatānaṁ vinayanti kaṅkhan”ti.


pli: Itthaṁ sudaṁ āyasmā kaṅkhārevato thero gāthaṁ abhāsitthāti.


title_pli: Theragāthā 1.30 Ekakanipāta

pli: Theragāthā 1.30


pli: Tatiyavagga


pli: Uttiyattheragāthā


pli: “Ābādhe me samuppanne,


pli: sati me udapajjatha;


pli: Ābādho me samuppanno,


pli: kālo me nappamajjitun”ti.


pli: … Uttiyo thero …


pli: vaggo tatiyo.


pli: Tassuddānaṁ


pli: Nigrodho cittako thero,


pli: gosālathero sugandho;


pli: Nandiyo abhayo thero,


pli: thero lomasakaṅgiyo;


pli: Jambugāmikaputto ca,


pli: hārito uttiyo isīti.


title_pli: Theragāthā 1.31 Ekakanipāta

pli: Theragāthā 1.31


pli: Ekakanipāta


pli: Catutthavagga


pli: Gahvaratīriyattheragāthā


pli: “Phuṭṭho ḍaṁsehi makasehi,


pli: araññasmiṁ brahāvane;


pli: Nāgo saṅgāmasīseva,


pli: sato tatrādhivāsaye”ti.


pli: … Gahvaratīriyo thero ….


title_pli: Theragāthā 1.32 Ekakanipāta

pli: Theragāthā 1.32


pli: Suppiyattheragāthā


pli: “Ajaraṁ jīramānena,


pli: tappamānena nibbutiṁ;


pli: Nimiyaṁ paramaṁ santiṁ,


pli: yogakkhemaṁ anuttaran”ti.


pli: … Suppiyo thero ….


title_pli: Theragāthā 1.33 Ekakanipāta

pli: Theragāthā 1.33


pli: Sopākattheragāthā


pli: “Yathāpi ekaputtasmiṁ,


pli: piyasmiṁ kusalī siyā;


pli: Evaṁ sabbesu pāṇesu,